


Jurta nepokrivenal 


U krajevima, gdje nikada ili 
skoro nikada ne pada kiša, ne 
može biti biljaka, pa takav kraj 
postaje pustinja. Zato u takvim 
krajevima ljudi ne mogu stalno 
da živu, tu nema nastanjenih 
mjesta. Samo na ponekim mje- 
stima, koja su redovito niža od 
svoje okoline, skuplja se nepo- 
znatim podzemnim putovima 
podzemna voda, pa se tu onda 
zazeleni oaza, a osobito paoma, 
koja prema arapskoj poslovici 
rado kupa svoju glavu u suncu 
a noge u vodi. Oaze su utočišta 
pustinje i njenih karavana. Iz- 
van oaze ne može se u pustinji 
stalno stanovati, pa zato ondje 
živu samo nomadska plemena 
arapskih beduina, koja nepre- 
stano sele s jednoga mjesta na 
drugo. Beduini idu tako sa svo- 
jim stadima konja i deva, ali 
se redovito drže samo rubova 
pustinje i blizine oazd. Svoje sta- 
nove voze sa sobom, pa zato 
to moraju biti stanovi najlakše 
vrste, šatori iz nepromočive tka- 
nine. Takav šator se lako po- 
stavi i opet složi. Na onoj strani, 
otkuda dolazi vjetar, sežu sve 
do zemlje, a na drugoj strani su 
slobodni. U njima ima dosta 
mjesta. U noći zaštićuju od zime, 
a po danu od žege. Dođu li be- 
duini ili karavana do oaze, po- 
stave svoje šatore pri kraju oaze, 
jer na samoj oazi obično' nema 
dosta mjesta. 

Pustinje, a osobito najveća, 
Sahara, imadu samo malobrojno 
nomadsko stanovništvo, koje sa- 
mo kratko vrijeme ondje bora- 
vi. Stepe naprotiv imadu nomad- 
skoga stanovništva u većem 
broju. Na stepama obično pada 



u stalno godišnje doba kiša, pa 
se onda cijela zazeleni bujnim 
travama, da onda nastane nekO'- 
liko mjeseci potpuna suša^ te od 
žege cijeli kraj upravo gori, 
talko da se preostale biljke osuše 
i uginu. Stanovnici stepu prehra- 
njuju se samo uzgajanjem stoke, 
i to najčešće ovaca, s kojima je 
najmanja briga. Kad stado po- 
pase travu svud unaokolo, no- 
madski pastiri odlaze s njima da- 
lje, gdje još ima trave, i tako' 
idu neprestano s jedne paše na 
drugu. Hranu (meso, mlijeko, 
sir) i ostale potrepštine (vunu, 
kožu) imadu od svoga stada. 
Takav život zahtijeva velikih 
područja, ali nomadi se već udru- 
žuju u veće skupine, da lakše 
obrane svoj jedini imetak, svoja 
stada, pred navalama razbojnič- 
kih četa. Šatori takvih nomada 
moraju biti doduše prenosivi, ali 
budući da na mjestu paše ostaju 
duže doba, imaju ti njihovi sta- 


novi već i trajniji oblik. To su 
još uvijek šatori, ali iznutra ve- 
liki i vrlo udobno uređeni. Naj- 
češća vrst takvih šatora jesu ta- 
kozvane jurte. Jurta ima tlo- 
ris kruga, okosnica joj je iz pru- 
ća ili je drvena, krov je obično 
pokriven kožom. Kod stalnije 
naseljenih je donji dio obično 
iz gline ili zidan. Unutrašnje sti- 
jene pokrivene su brojnim, gu- 
stim i toplim sagovima, a isto 
tako tlo. Tih sagova ima u bo- 
gatih nomada često toliko, da 
je jurta njima iznutra sva oblo- 
žena te ima vrlo prijatan izgled. 
Dašto i tu se uređaj stanova rav- 
na po socijalnim i imućstvenim 
prilikama i razlikama. U takvim 
jurtama žive osobito stanovnici 
ruske srednje Azije ili ruskoga 
Turkestana, na istoku od Kas- 
pijskoga jezera sve do Pamira i 
Tjanšana. Ali plug počinje po- 
malo mijenjati tlo stepe u ora- 
nice, pa nomada biva sve manje. 
Talko nestaje i prenosnih jurta, 
a mjesto njih biva sve više 
»aula«, to' jest stalnih sela, u 
kojima doduše stanovi zadrža- 
vaju oblik jurte po svom okru- 
glom obliku, ali dolje su zidani 
ili barem iz gline. U Tibetu i 
Mongoliji radi visokoga gorja 
ne mogu da se ustale sela, zato 
je ondje nomadsko seljenje još 
isto onakvo’ kao pred tisuću i 
više 'godina. Ondje nomadske 
jurte možda nikad i ne će moći 
biti promijenjene u stalne, ne- 
pomične kuće po uzoru naših 
sela i gradova. 


Jer onim ske knjige sa godinu 1934 . 

Članovi đesetaši J 
dobivaju za 10 Din ] 

r 1. DANICA, kalendar za g. 1934. 

2. Šenoa: ŠLJIVARI i druge pjesme 
(3. Babić: BOLESTI ŽITARICA 

Članovi dvadesetaši 
dobivaju za 20 Din 

r 1. DANICA, kalendar za g. 1934. 

2. Šenoa: ŠLJIVARI i druge pjesme 

3. Babić: BOLESTI ŽITARICA 

4. Sarić: EVANĐELIST II. 

5. Grgeč: OD HRVATSKE DO INDIJE 

Članovi četrdesetaši 
dobivaju za 40 Din 

1. DANICA,, kalendar za g. 1934. 

2. Šenoa: ŠLJIVARI i druge pjesme 

3. Babić: BOLESTI ŽITARICA 

4. Šarić: EVANĐELIST II. 

5. Grgeč: OD HRVATSKE DO INDIJE 

6. Bakšić-Dezehć: OBNOVA SOCIJ. PORETKA 

7. Horvat: PRIJE KUENA BANA 

8. Ujević: GRADIŠĆANSKI HRVATI 

9. Soljačić: BIJELI SVETAC 

: Prva i druga skupina mogu se već u ovom mfesecu dobili , 
treća skupina u rujnu 


STANOVI NOMADSKIH PLEMENA 


Naslovna slika: CIJEVI GPK.IN J A u f>aljini s artjajskim motivima 


/ IflRf) MH PB " A Pls A 0 A L B E R T 3 E A n 

yj LjKJi ll/lin PREVEO kuzma moskatelo 


»Što je to s vama, .spavate?« Šefov glas izne- 
nadi gospođina ValansoJa, koji jedva podigne 
pospane oči. 

»Zar iste -bolesni?« upita šef. 

»Imam -strašnu migrenu,« opravda se činovnik. 
Stajao je izmučen od bola pred svojim šefom, 
koji mu je blago savjetovao: 

»Bolje bi bilo, da se vratite kući i da legnete 
u krevet! . . . Laku inoć! Sutra me će biti više 
migrene.« 

»Mislim, da imate pravo, gospodine šefe,« od- 
govori Valansol. 

U isto vrijeme je mislio: »Igeta je kod kuće . .. 
Pomoći će mi da legnem u krevet, -spremit će mi 
šalicu topla flippva čaja.« 

Igeta je biila gospo-đa Valansol: malo stvorenje, 
plavojka poput lutkice, pa niti veća od lutke. 
Stvarala je čudesa, da mali kućni proračun održi 
u' ravnoteži, te na koncu mjeseca njezinom bri- 
gom i nastojanjem gospodin Valansol mije ništa 
znao o neprilikama, o neisplaćenim računima kod 
mljekara ili mesara, o rokovima računa, koji 
su baš tada padali, kad naplatioci šeću od ku- 
hinje do kuhinje i s vratiju mjere svaki centi- 
metar zida. 

»Igeta, tu sam ... . ,Ne uznemiruj se... Ništa 
opasno.« Njegov glas je neugodno odjeknuo u 
uzanom predsoblju. 

»Igeta! . ../Jesi l f i tu?« 

Drhteći gospodin Valansol otvori vrata od 
blagovaonice. Soba je bila prazna. Na voštanom 
platnu, ikoje je pokrivalo sto, bila je sobna ha- 
ljina, a do nje bluza, kutija Igala i 1 srebreni no- 
vac . . . Jedna, polupana stolica bila je pred pro- 
zorom . . . Sve je svjedočilo o užurbanom odlasku. 
Opći nered u čitavoj kući. 

»Gdje je to mogla otići?« pitao se u sumnji 
gospodin Valansol. Pao je na jedinu fotelju u 
blagovaoni. Glava mu je užasno težila ma rame- 
nima i jedna jedina misao mučila je njegov 
bijedni mozak: 

»Igeta me vara! Igeta me vara! . . . Oh, Bože, 


. Posljednjom se snagom gospodin Valansol 
uspravio: 

»Ne treba da me zatekne ovdje, kad se bude 
vraćala . . . Bilo bi to i suviše lijepo za mju! Hoću 
da vidim, da li će lagati!« 

. Izađe, zatvori vrata i spusti se niza stepenice, 
ma da se svaki udarac noge. na stepenicu čuo i 
produživao u -njegovoj bolesnoj glavi. 

Kad se vratio u običajno vrijeme, njegova 
žena, koja je spremala večeru u kuhinji, dočeka 
ga kao i obično: 

»Dobar veče, dragi! ti mi ne .smetaš... 

Juha je već ma vatri!« 

»Dobar veče, Igeta!« Gospodin Valanso-l -upita 
svoju ženu vrlo ravnodušno: 

»Ti si izlazila ovog poslijepodneva?« 

»Ja? . . . Ne! ... Ni makla se odavde!« 

Od -tada je naj užasnija sumnja legla na srce 
ovog čovjeka. Sve mu je u kući bilo sumnjivo: 
veselost, njegove drugarice, skromno uljepša- 
van] e- stana . . . 

Spusti se do (najodvratnije špijunaže, preturao 
je ladice po namještaju, ispitivao prodavaoce na- 
mirnica, pa i vrataricu. Svi Su se u susjedstvu 
slagali, da je Igeta maj savršenija domaćica. A 
gospodin Valansol je u sebi bijesno ponavljao: 
»Sigurno krije svoju igru! ... Ali ću je ipak jed- 
nog dana uloviti!« 

I jednog jutra prođe go-spodin Valansol pored 
vrataričine sobice, baš kad je poštar donosio 
poštu-. Pukim slučajem vratarnice mije bilo' tu. 
Poštar se prilgne i spusti poštu ispod slamnatog 
zastora pred vratima sobice. 

Gospodin Valansol počeka, dok se poštar 
udalji. Zatim grozničavo i upravo luđački pre- 
gleda poštu, pismo po pismo i naskoro otkri 
jedno plavo pismo adresirano na .njegovu ženu. 

Prva mu je misao bila da ga otvori. Zatim raz- 
misli: »Čekajmo! Hoću da vidim, što će mi po- 
podne reći!« 

Igeta je dovršavala s namještajem stola za ru- 
čak, kad se njezin muž povratio iz kancelarije. 


Bože!« 

Noć je već padala. Hladna 
pariška noć . . . Vatra je umi- 
rala u kaminu s pucketam j em 
i ponovnim pojavljivanjem, 
jer plamenovi i životi imaju 
dva slična smrtna hropca 
prije nego iščeznu. 


Slika dizsno : 

UTRK A SVJETSKIH 
TRKAČA 

na međunarodnoj sportskoj svečanosti u 
Charlottenburgu: natjecali su se Ameri- 
čani, Argentinci, Nijemci i drugi, a među 
pobjednicima je bio i jedan Crnac po 
imenu Metcalfe 




»Nema pošte danas?« upita gospodin Valansol. 

»Ne, dragi imoj!« 

»Ni pismo za tebe?« 

»Ne! Apsolutno ništa!« 

Gospodin Valamsoil zarije sebi nokte u dlanove. 
Neslućeni bijes navaljivao je sve polako s kola- 
njem krvi. Taj miirni činovnik mislio je na uboj- 
stvo. Zabijao je svoje poglede kao klince u slab 
i tanak vrat .svoje žene. 

»Ona ime vara! Neka samo čuva svoju kožu!« 

Kad je gospođa Valansol raspremila sto, do- 
nese toplu kavu. 

»Daj svoju šalicu,« naredi ona. 

Ona se bila navikla da služi svoga muža kao 
kakvo dijete. 

Pri pokretu, koji učini -naginjući se da uspe 
kavu u šalicu, čuo se lagan šum papira na nje- 
nim prsima i riub plavog lista pojavi se između 
njene kože i bijele čipke njezina kombinea. 

»Ah, jadnice! Uhvatio sam te!« 


Gospodin Valansol bacio se na svoju ženu, i 
dok je kava curila iz polupanog porculana, 
uvrijeđeni muž kidajući sve istr gine plavo pismo 
iz njegova skrivališta. 

»Pismo tvog ljubavnika!« 

Na njegovim sljepočnicama pokazaše se gr- 
čevi; pjenio je od ; srdžbe: gurnuo je svoju ženu 
tako, da se Igeta stropoštala gušeći se u suzama 
i udarivši glavom o kamin. 

Gospodin Valansol je tada počeo da čita 
glasno: 

»Očistiti tri kuhana krumpira, koje iza toga 
razmrvite u velikoj čaši mlijeka . . .« 

»Što? Što?... Što to treba da znači?« mu- 
cao- je. 

Igeta mu odgovori jecajući: 

»To znači, da sam te htjela iznenaditi. Već tri 
mjeseca posjećujem potajno tečaj za kuhanje. 
A to, to je kuhinjski recept, koji mi je jutros 
poslala jedna od mojih drugarica s tečaja. Ti si 
veliki izlbirač u jelu, bijedni moj prijatelju!« 


KRALJEVIĆ I JELEN IRSKA PRIČA 


Ka.đ je jednom sveti Had, irski- svetac pusti- 
njak, moleći se klečao kraj izvora nedaleko svog 
pustinjačkog prebivališta, progonio je poganski 
krali je’vić Wulfade kroz šumu jelena. Zvjerka 
dotrči k svecu i pade bez daha i dršćući u izvor. 
Svetom Hadu je bilo žao- zvjerke, te je pogladi 
i pošalje u šumu, da ondje pase. Naskoro iza 
toga eto i kraljevića, te zapita sveca, kud se 
djede jelen. Svetac odgovori: 

»Zar sam ja čuvar jelena? Ali po toj životinji 
postajem ja evo oruđe tvoga spasenja. Jelen, 
koji se okupao u ovom izvoru, pokazao ti je, 
kraljeviću, put do kupke krštenja, kako ono veli 
Sveto Pismo: Kao što jelen čezne za vodom po- 
toka, tako dbša moja čezne za Tobom, Bože!« 


Nato reče kraljević: 

»Vjerovat ću ti, ako snagom svoje molitve 
učiniš, da se ovamo vrati onaj jelen, koji je po- 
bjegao u šumu.« 

I poklekne svetac i pomoli 6e. I gle, za čas 
dotrči jelen iz šikarja. Sveti Had usklikne: 

»Sve su stvari moguće onomu, tko- vjeruje! 
Pokušaj dakle, kraljeviću, i primi vjeru Kri- 
stovu.« 

Mladi je kraljević -nato doista poslušao nauku 
vjere i svetac mu podijeli- sv. krštenje. Iza toga 
je kraljević svaki dan dolazio svecu, da se s njim 
porazgovori i da se osvježi u njegovoj blizini 
slušajući pustinjakove pouke. 



JESENSKO HODOČAŠĆE U RIM 

Proslava blagdana sv. Jeronima u Rimu, kuda je tijelo tog veli- 
kog Sveca prevezeno iz Betlehema, e Svečanost u našem na- 
rodnom Zavodu sv. Jeronima u Rimu. • Audijencija kod Sv. 
Oca Pape. • Pet dana razgledavanja Rima i njegovih znameni- 
tosti. • Proslava blagdana sv. Franje na njegovu grobu u Asizu. 
• Pohod ua grob sv. Dominika u Bolonji uoči njegove jubilarne 
godine. • Jedan dan boravka u Firenci, po dana u Veneciji. • 
Cijelo putovanje traje 10 dana. • Odlazak iz Zagreba 28. rujna, 
povratak 7. listopada. • CIJENA ZA III. RAZRED 1900 DIN, 
ZA U. RAZRED 2750 DIN. • SKRAĆENO PUTOVANJE 
od 28. rujna do 2 listopada : tri dana boravka u Rimu bez za- 
državanja u drugim mjestima. CIJENA ZA III. RAZRED 1000 DIN. 
• Prijave prima do 8. rujna i upute daje: 

Jeronimski Putnički Odbor, Zagreb, Trg Kralja Tomislava 21 

PROSLAVA 
75 ROĐENDANA 
UDOVICE 
KRALJICE EME 
OD HOLANDIJE 


2. kolovoza na dan slavlja 
pred svečarkom je prolazila 
nepregledna povorka djece, 
koju kraljica vrlo voli, i osta- 
vljala kite najraznolikijeg 
cvijeća 



STOTA GODIŠNJICA OXFORDSKOG POKRETA 


NAPISAO D R J O S / P A N D R / Ć 


Bilo je to u ljetu 1932. godine, dakle ravno 
prije sto godina. U engleskom gradu Oxfordu, 
glasovitom radi njegova 'Sveučilišta, ustao je an- 
glikanski svećenik John Kefole i stao propovije- 
dati, da še anglikanske svećenstvo i vjernici mo- 
raju iz svog 'tadanjeg vjerskog mrtvila trgnuti i 
vratiti nauci i tradiciji staroga kršćanstva. Doista 
su tada ibi.le jadne prilike u anglikanskoj crkvi, 
te su mnogi njeni predstavnici, u kojima još nije 
bila ugasla- vjera, bili vrlo zabrinuti za to stanje 
i stali nastojati oko preporoda. Keble je našao 
pomoć u isvom učeniku Hurrellu Froude-u. A brzo- 
im se pridružio i John Henrik Newman, koji je 
malo zatim u cijelom tom gibanju, koje je na- 
zvano ox-fordskim pokretom, preuzeo glavnu 
ulogu. 

Glavne misli vodilje toga. pokreta bile su: en- 
gleska je -crkva dio opće crkve, treba dići opći 
ugled -crkve, treba se vratiti staroj kršćanskoj 
tradiciji, papinstvu treba priznati njegovu važnu 
povijesnu ulogu u razvoju kršćanstva. U tom oči- 
glednom priklanjanj'U katoličanstvu polazili su 
vođe oxfordskog pokreta i dalje te su uvodili 
reforme u anglikanskoj liturgiji po katoličkom 
uzoru, prilagođivali katoličke molitvenike za 
upotrebu anglikanskih vjernika, stali uvoditi is- 
povijed! na katolički način i osnivati samostane. 

Newman, slavni kasniji pisac romana »Ka- 
liste«, počeo- je izdavati letke (Tracts) o pojedi- 
nim pitanjima, za koja se oxfordski pokret za- 
nimao, te je s tim letačima postigao velike us- 


pjehe. Oxfordski pokret stekao je velik broj pri- 
staša, ali isto tako i mnogo protivnika. Angli- 
kanski biskupi uvidješe, da taj idejni smjer vođi 
ravno u katoličku Crkvu. To- su potvrdili spisi, 
koje je iza svoje smrti g. 1838. ostavio jedan od 
prvih pokretača togai gibanja Hurrel Frouđe. A 
kad je k tomu Newman u svom pedesetom trak- 
tatu jasno nastupio s idejama katoličkim, diže 
se velika buka, nastade prepirka, te se anglikan- 
ski biskupi stadoše svega toga odricati. Jedan od 
oxfordskih prvaka W. G. Warđ napisao je u spisu 
»Ideal kršćanske crkve« (»Ideal of the Chris'tian 
Church«) pravu obranu katoličke Crkve, radi 
čega ga anglikanski 1 biskupi javno osudiše. 

Nakon svega toga je Newman bio vrlo razo- 
čaran. Ali u sebi je već bio duboko- proživio po- 
svemašnji duševni preokret, koji je završio tim, 
da je g. 1845. prešao na katolicizam i postao, 
kako veli francuski pjesnik Paul Claudel, naj- 
slavniji konvertita 19. stoljeća. Apostolsko nje- 
govo djelovanje u Engleskoj i Irskoj steklo je 
iz Rima najveće priznanje tim, što je dosegao 
čast kardinala. 

Mnogi su pošli za Nevvmano-m, ali još više njih 
nije imalo te smionosti, nego- ostadoše na polo- 
vici puta. Oxfordski pokret je u mnogom đonio 
znatne reforme u engleskoj crkvi, te danas, pri- 
godom njegove stote godišnjice, i najveći en- 
gleski dnevnik »Times« odaje veliko priznanje 
tom gibanju, kojega se utjecaji još i danas osje- 
ćaju. 

VITAMINI I ZDRAVCJE 

NAPISAO D R A. V / T T 0 R / 


Koncem prošloga stoljeća slavni francuski ke- 
mičar Berthelot prorekao je, da će naskoro- ljudi 
moći zadovoljiti svojim (Dnevnim životnim zah- 
tjevima uzevši -dnevno samo jednu pilulu. U toj 
piluli imala bi kemija- koncentrirati sve potrebne 
bitnosti, koje foi imale priskrbiti tijelu toplinu, 
koja je potrebna da ono razvije životni rad. 

To je ibila samo dosjetka, jer se samo tako 
može protumačiti to proročanstvo, ali u ono 
doba je -ipak nadaleko odjeknula. Činjenica je, 
kad -bi- spomenuti -učenjak danas živio-, da bi do- 
nekle promijenio mišljenje o- svojoj piluli, koja, 
iako bi je kemija i uspjela napraviti, ne -bi mogla 
da nam pribavi dnevno vitamine, koji su neop- 
hodno potrebni za naše zdravlje. Otkriće vita- 
mina pokazalo je svu važnost, koju kod 1 hrane 
ima kakvoća-, o kojoj isključivo ovisi, kako će 
se hranom 'organizam poslužiti i kako će hrana 
djelovati -na naše zdravlje. Usto je dokazano, da 
ravnotežje životnog ustroja neposredno ovisi 
od bezbroja okolnost-i, koje su u običn-om životu 
nevidljive, ali koje je tek moderna znanost 
uspjela otkriti pa i kontrolirati njihov rad. 

Našavši, da su vitamini bitni dio sadržaja raz- 
nih hranila, uspjelo je naći pravi .ključ čitavog 
problema hranjenja i omogućeni su pokusi u dje- 
lokrugu djelovanja vitamina, prema kojima je 
liječničkoj znanosti moguće rastumačiti pravi 
uzrok tjelesnih smetnja i bolesti, koje tište 
ljudstvo.: Tako će kemija i biologija koncentri- 
rati i okrstiti vitamine, a ujedno priteći u po- 
moć s njima, kada se opazi, da ih naše tijelo 
treba. Uza sve to premalo ih ima, koji postavljaju 
učinak vitamina na pravo mjesto, koji oni za- 
služuju i zato su raširene . premnoge bolesti 
i-nevo lje, koje su posljedica nedostatka vitamina, 
koji vrld lako može nastati u čovječjem orga- 
nizmu. 

Ustanovivši, da razni učinci vitamina ravnaju 
najvažnije radove tjelesnog ustroja, i. to tako, 
da njihovom utjecaju ne izmiču živčani, krvni 
i probaVni sistem, sasvim je prema tome razum- 
ljivo, kako nedostatak vitamina ima odziva u 
tjelesnom ustr-oju izazivljući tjelesno neravno- 
vj-esje uopće. 

Kronična glavobolja, za koju se upotrebljuju 
r-ažnil -lijekovi-, koji. trenutačno pomažu i -koji 
poslije postaju vrlo običajni, jest posljedica ne- 
dostatka vitamina. Nimalo drukčije nije ni s rna-' 
lokrvnošću, koja se često liječi svim mogućim 
željezima: Kod djeteta anemija nije ništa. drugo 
nego ono, što je kod liječnika poznato. pod sta- 
njem avitaminoza. -Najviše. se' te smetnje opažaju 
u' probavnom organizmu, znak, da ovi organi 
prvi osjećaju nedostatak vitamina a posebno, ne- 
dostatak hranljivih vitamina. : ' 

Lako- je’ opaziti jako djelovanje vitamina na 
želudac i crijeva, jer za njihova nedostatka po- 


javi se odmah slabi tek, ilo-ša probava i općenita 
malaksalost. 

Tada s-e redovno- pritječe u pomoć raznim gor- 
kim solima, probavnim sredstvima, koja samo 
časovito- ublažuju -smetnje, liječe samo simptom, 
a ostavljaju nedirnut uziok zla, te se kasnije ta 
pomoćna sredstva moraju često upotrebljavati 
— i 'bolest prelazi u kroničnu. U tom slučaju po- 
javi se i to, da je Organizam nemoguć da upo- 
trebi -i prirodne vitamine, što još pojačava zlo. 
Tu mogu samo vitamini u ekstraktima uravnote- 
žiti probavu. 

Radi nedostatka vitamina pojave se smetnje 
u raznim formama. Dogodi se opća klonulost, 
s pojavama česte zlovolje, koja je vrlo- česta 
kod učeće mladeži, a što se -često naziva lije- 
nošću; s. vremenom se mogu opaziti kod djece 
promjene na koži. s p-ojavama raznih izlučivanja, 
ecema i gnojavi-h krasta, mišići oslabe i postanu 
osjetljivi- n-a draženja, na ustima se pojave 
kraste, a često i rane na očima i drugdje. 

Kadi djeteta se nestašica vitamina opaža mnogo 
jače radil naglog rasta.. Smetnje, koje uslijed 
toga nastaju, jako se očituju na rastu i težini 
djeteta. K tome se pojavi zakašnjenje sa zubima, 
teškoća kod hodanja, bolovi u mišićima i ko- 
stima, i ako se pri tom hitno ne pomogne vita- 
minima, .dolazi, do. povećanja lubanje, iskrivlji- 
vanja kostiju, -a posebno nogu i do drugih ka- 
rakterističnih pojava, koje su prvi simptomi ra- 
h-itisa. • 

Da se to tako često- i , naglo može pojaviti, tu- 
mači se time, što razne hrane sadrže vrlo ne- 
stalne količine vitamina iz različitih razloga, a 
najobičniji je uzrok loše- priređivanje hrane. 
Opće je .mišljenje, da prirodne hrane sadrže 
mnogo više vitamina nego li umjetne, i da upo- 
trebom umjetnih hranila dolazi. u organizmu do 
raznih izobličen-osti, koje poslije (osobito kosti) 
postaju nepopravljive. 

Liječnička nauka dnevno postiže sve više us- 
pjeha s upotrebom ekstrakta vitamina. Malena 
umiruća djeca, -slična starcima, oživljuju i pro- 
cvjetaju na novi život poslije .nego su -im davani 
vitamini, koji -su im dotada manjkali. 

Vitamini, koje dobivamo u običnoj prirodnoj 
hrani, potrebni su da predusretnu smetnje i bo- 
lesti i uzdržavaju u redu organske radove. Me- 
đutim, ako je već nastupilo stanje avitaminoza, 
potrebno je pomoći s ekstraktom vitamina. 

Sve većim upoznavanjem koristi vitamina, .ko- 
jih se nalazi u svim hranama nejednako, osjetit 
će se i potreba da se posveti veća pažnja kakvoći 
hrane. .I-stom će to pomoći-, da s,e ne budu ljudi 
tako- često služili raznim razvikanim medicin- 
skim sredstvima, koja, kao što je. već spome- 
nuto, ne dižu pravi uzrok bolesti-, nego doprinose 
da bolest pređe u. kroničnu. 

POD JARMOM FAKIRA 

ROMAN IZ INDIJSKOG ŽIVOTA - NAPISALA MARIJA 
BARRERE-AFFRE - PREVEO VOJMIL RABADAN 0 nastavak. > 



Slika desno : 

FILMSKA GLUMICA BR1GITA 
HELM PRED SUDOM 
Brigita Helm je pri protupropisnoj vožnji sa svo- 
jim automobilom ozlijedila jednog seljaka te ju 
je sud u Berlinu kaznio globom od 600 njemačkih 
maraka 


, »Fakiri su me prisilili, da im prisegnem vjer- 
nost! Smilujte se, Gospodaru! Štogod sam ura- 
dila, uradila sam po njihovoj zapovijedi! Bila 
sam igračka u njihovim rukama! Govorahu mi: 
»Idi,« i ja sam išla, »Govori!« ... i ja sam go- 
vorila! Vi i ne slutite, kako je grozan Jagger- 
nautski hram, crveni žrtvenik, na kojem se ku- 
nemo, i topla krv, koja nam zapečati čelo!... 
Odvlače nas tamo dolje u podzemne hramove 
kraj Gangesa! Neka otajna groza lebdi nad onom 
gomilom pećina . . . ondje je carstvo vječne tmi- 
ne! Mračan otvor zjaje u granitnoj hridini... 
ustukneš . . . ali neka te ruka privlači. . . neka 
čudna moć sili te, da ideš dalje . . . ideš i dođeš 
do dna kripta, pred fakire, koji te ispituju, pred 
groznu Kali! ... I moraš da govoriš . . . moraš da 
poslušaš!... O Gospodaru, o veliki Maharadžo, 
ja nijesam htjela da izdam Vehriju, ali oni mi 
naložiše, da kažem, što znam... morala sam 
odati, da ona ljubi ... da ona ljubi kršćanskoga 
Boga!« 

»Kako si ti znala za to?« upita knez blijed 
kao mrtvac. 

»Čula sam . . .,« jaukne ona. 

»Zašto si prisluškivala?« 

Ona zalomi rukama, a lice joj se grčilo kao da 
umire. 

»Oni su zapovjedili . . .« 

Nije mogla da dovrši i sruši se onesviještena 
na zemlju licem u pijesak. 

Knez se okrene klupi, ali noge mu klecnuše, i 
promukao krik ote se njegovim ustima. Vehri 
bijaše ižčezla! . . . Tiho, bez bu- 
ke . , . izvukla se iz šumice . . . Sad 
je hodala obalom svete rijeke šap- 
ćući poluglasno: 

»Pokraj Gangesa . . . gomila pe- 
ćina ... podzemni hramovi . . . 

Mračan otvor zjaje u mraku... 
hodnici. . . . dvorane . . . Kalim 
kip . . . fa'kiri . . . tamo je Bea- 
trica! . . .« 

I dok je ona išla da traži smrt u 
tajne Brahmine hramove, tisuću 
bakalja rasvijetlilo je žućkastim 
sjajem honankorsku palaču i vr- 
tove, koji je okružuju poput cvjet- 
na vijenca. Robovi bježahu po dvo- 
ranama i šumicama tražeći nestale 


djevojke. Zatim pojuriše u grad 1 kroz uske uli- 
čice i duž velikih kamenih stubišta, što* se nižu 
uz Ganges, pretražiše pučke četvrti grada, pre- 
metnuše podrume Židova i žitnice Brahmina. 
Rene Breuil, kome su dojavili nesreću, jahao je 

0 bok knezu upravljajući zajedno s njime .s po- 
tjerom. U zoru se povratiše u palaču. Knez se 
postarao za deset godina, a Rene, blijed i od 
plača, podbuhlih očiju, sad je bijesuio vičući, da 
će pisati konzulu i ministru, da će dati uništiti i 
Benares i brahmanske hramove, sad je opet za- 
padao u najbeznadniji očaj. Pred velikim vra- 
tima na šiljati luk ta. dva jadnika sjahaše s konja. 
Spuštajući se na zemlju knez zatetura, i Rene 
priskoči da ga pridrži. Naslonjeni tako jedan na 
drugoga prođoše kroz široka dvorišta, gdje su 
tulili zatvoreni slonovi, i vrtove, u kojima su 
ruže cvale kao i prije šireći opojan miris. Ista 
bol razdirala je njihova srca i spajala je njihove 
duše. Tek je Indijac bivao sve potišteniji uvje- 
ren, da je sve propalo*, dok je Francuz naprotiv 
crpao sad u svojoj vjeri predanost i nadu! . . . 

Najednom se neka bijela spodoba pojavi u 
jednome drvoredu i vukući se po pijesku dođe 
do njih i pade im jecajući pred 1 noge. Bila, je to 
Audra. Bez snage i skršena od boli, grizodtišja 

1 stida ležala je tu kao da moli smrt . . . Knez 
je surovo udari teškom čizmom. 

Ona se mučno podigne na ruke, pa na koljena 
i ostane tako u tom stavu ponizne prošnje. Niz 
blijedo i mršavo lice tekle su suze kroz bore. 


699 


Pregled događaja 


19. s r p n j a. U Erlu u Tirolu izgorilo kazalište 
čuvenih pasijskih igara, zapaljeno od hitle- 
rovaca iz osvete, što stanovnici u Erlu ne će 
ni da »čuju za Hitlera. 

20. Njegovo Veličanstvo Kralj Aleksandar stigao 
na Plitvička Jezera, gdje u novo uređenom 
kraljevskom dvorcu ostaje 8 dana. To je prvi 
Kraljev duži boravak na ovim najljepšim hr- 
vatskim jezerima. — U Rimu potpisan kon- 
kordat između Sv. Stolice i Njemačke. 

22. U Beyruthu izvedeno najdivnije Wagnerovo 
djelo »Parsi'fal« na spomen 50. godišnjice 
prve izvedbe. Dirigirao Rikard Strauss. 


23. Moskovska štampa pozdravlja stvaranje bloka 
između Francuske, Italije i Rusije nazivajući 
ga antirevizionističkim blokom, koji ima šti- 
titi sadašnje teritorijalno stanje u Evropi. 

24. Madžarski predsjednik vlade Gombos otputo- 
vao s ministrom vanjskih posala na važne do- 
govore u Rim. 

25. Roosevelt pozvao putem radija sva američka 
poduzeća, da uvedu 35-satno radno vrijeme na 
tjedan i povise nadnice, kako bi se tim riješilo 
pitanje nezap slenosti. Na taj poziv dobio je 
na tisuće brzojavnih pozdrava u znak, da je 
taj njegov poziv općenito pr hvaćen. Računa 
se, da će tim načinom do 1. rujna dobiti do 
6 milijuna nezaposlenih opet zarade. 

27. -Nj. V. Kralj Aleksandar otputovao s Plitvičkih 
Jezera na Bled. — U Londonu odgođena 
svjetska gospodarska konferencija na neiz- 
vjesno vrijeme. 


Oko čela, na kojemu su iskočile plave žile, le- 
pršalo' je u neredu nekoliko srebrnih pramova 
kose. Rene je pogleda sažalno, a Maharadža 
s mržnjom. 

»Jeste li je našli?« upita ona ponizno. 

Usne joj drhtahu kao u djeteta, kad ga što 
boli. 

»Ne!« odgovori kratko knez. 

Ona zastenja, leden srh potrese je svu. 

»Gdje ste je sve tražili?« jaukrie. 

Indijac ne odgovori, ali Rene se smili i od- 
vrati: 

»Po čitavome gradu, po hramovima, po oba- 
lama Gangesa ... i sve uzalud!!« 

Starica kao da je najednom oživjela, i plamen 
sjevne u mutnim joj očima. 

»Ni jeste išli u podzemne hramove?« 

»Ne!« . . . 

Ona naglo ustane i načini nekoliko koraka po- 
srćući. 

»Birže !« dahne zapovjednim glasom. »Slije- 
dite me!... One moraju biti u kriptama... 
Idimo, vaše milosti, brže, brže! . . .« 

Rene je začuđeno pogleda. 

»Kažem vam, da se one nalaze u kriptama,« 
ponovi ona. »Srce mi to veli!« 

»Zar Andra ima možda srce?« naruga se gorko 
knez od Honankore. 

Francuz ga blago povuče da podu za staricom. 

»Da, ona ima srce,« prošapće, »jer eto plače!« 


X. 

IZ TMINE U SVIJETLO 

Jedan za drugim, šuljajući se tiho. kroz gra- 
nitne hodnike, slijeđahu knez i Rene Audru u 
neviđenom labirintu podzemnih kripta. Robovi 
obuzeti sujevjernim strahom ne htjedoše unići 
u tu tminu. Ni molbe ni prijetnje ni obećanja 
ne mogoše ih sklonuti. Ostaviše ih dakle na ulazu 
naloživši im, nek paze, da ne bi slučajno došli 
fakiri, jogisi ili mahrati u njihovoj službi. S go- 
lim ibodežem u ruci slijedila su dakle naša dva 
čovjeka staru Indijku. Idući kroz fantastične 
prostorije grozota tog mjesta ispunjala ih je ne- 
kim čudnim užasom. Njihove oči priviknuše se 
na tamu, te razaznavahu dosta jasno strašne ki- 
pove po stijenama i neodređenost tek napo izva- 
janih likova pojačavaše još više strah, koji iz 
njih izbijaše... Hodnici i dvorane nizale se 
jedna za drugom, križale se i presijecale u ne- 
opisivom labirintu, kojega su džinovske dimen- 
zije zaprepaštavale pogled. Malodušnost, kojoj 
se nijesu mogli oteti, tištila je ta dva čovjeka. 
Ako su doista njihove djevojke zatvorene u du- 
bini tih kripta, oni ih nikada ne će moći pro- 
naći! Za to bi trebalo rask opati brdo, probiti 
silne naslage tisućljetnih hridina i pustiti u tu 
tminu spasonosne zrake sunca! . . . Očaj i nada 
borahu se u srcu kneza razdirući ga. A što onda, 
ako ih ta Audra mami u kakvu stupicu? Ako na- 
jednom zasjeda fakira navali na njih, oboružana 
bodežima ili strašnom zamkom, kojom Thugi*) 
dave svoje žrtve? . . . 

Činilo se, da se starici povratila snaga, koju 
ništa ne može slomiti. Ispitujući pogledom tamne 
uglove hodala je -bez oklijevanja već nekoliko 
sati i kao da nije osjećala umora. 

Najzad se Maharadža shrvan zaustavi pred 
golemim likom jedne božice, sklopi ruke, po- 
digne oči k crnome svodu i zavapi: 

»Kršćanski Bože, ja vjerujem u tebe!... Po* 
vrati mi kćer, spasi njezinu drugaricu, i ja ću se 
pokrstiti, ja ću te štovati! . . .« 

Pobjednički urlik odgovori njegovu glasu: 

Audra, koja je bila otišla dalje, unišla je sad 
u dvoranu, u kojoj je Šiva hladan i ukočen sje- 
dio na svom prijestolju. Stara Indijanka opazi 
lomaču, utrnule zublje, krpicu ružičastog muse- 
lina . . . 

»Ovdje . . . ovdje su!« rukne ona. 

Kao na zapovijed poletješe oba čovjeka k njoj, 
i sve troje stade da obilazi dvoranu udarajući o 
pod, kucajući grozničavo o zidove, buljeći okom 
u visoke svodove, kao da su se nadali, da će tamo 
gore među kamenim nagrdama otkriti blijeda 
lica otetih djevojaka . . . 

Rene opazi napokon željezna vrata; zapravo 
ih je više naslutio nego li vidio, tako su dobro 
bila sakrivena u granitu i tako se njihova tamna 
boja stapala potpuno- s bojom kamena. 

(Nastavit će se.) 

*) Thugi su društvo hindustainskih razbojn'ka, koji 
su žrtvovali ljudske žrtve. 

MEĐU OSTACIMA IZUMRLIH SLAVENA 

Iz putnih bilježaka po zapadnoj Njemačkoj — Napisao Milan A. Miholjević (Aramis) 


I. 

»Zemljište u istočnom dijelu pruskog Regie- 
rungsbezirka Luneburg na Elbi, sastoji se od ne- 
kadanjih grofovija Danneburga i Luohowa, a sada 
sačinjava Kreis Luneburg. Stanovnici su naj- 
većim dij.elom slavenskog podrije- 
tla, pa imaju još i danas mnoge osobine u je- 
ziku i običajima. Mnogobrojna imena mjesta kao 
i poseban, prstenast, položaj sela sjećaju na 
vendsko porijeklo. Početkom 18. stoljeća 
propovijedalo se tamo u nekim crkvama vend* 
s k i. God. 1890. nabrojeno j e j o š 637 
Vend a.« (Meyer’s Konversatio.nslexikon, 1896.) 

Ta me je kratka notica zagolicala više nego 
sve ono, što sam ikada- učio i čitao o drevnim 
slavenskim ibojovnicima i o tragičnoj njihovoj 
sudbini tamo na zapadnim granicama Germani je. 
Bio sam nekada među lužičkim Srbima (Ven- 
dima), šetao se sa »vendiš-Kinderfrauen« po ber- 
linskom Tiergart-enu i tražio te Vende po ber- 
linskoj Novoj Vesi. Pa zato me je evo sada po- 
vuklo nešto, da vidim, ;što je izveo ,ii ostavio 
živ-ot tamo ina nekadašnjoj mrtvoj straži krajnjih 
ogranaka zapadnih Slavena, apstrahirajući od 
službenih historija, bilježaka i statistika, što ih 
gospodujuće rase pišu o »svojim« manjinama. 

Hannoverisches Wendland! Ni vi, a bome ni 
ja, nismo ni znali, da ne'šta takva još danas po- 
stoji! A i kome, molim vas, da pada na pamet 
voditi brigu o- tom, kako negdje, bog zna gdje, 
preko brda i dolina, čak kod mračnog, maglovi- 
tog i vlažnog Hamburga ima još danas jedan ko- 
madić zemlje, na kome su u sfara, praslavenska 
vremena živjela naša braća, koja su izgubila svoj 
jezik, no barem sačuvala, iako nametnuto, ime! 
No moja se panslavens'ka fantazija ipak uzne- 
miri; pa kao što- sam nekada uzbuđen tražio po 
Berlinu Vendkinje, da s njima razgovaram serb- 
ski (tako Lužičani zovu svoj jezik) t. j. hrvatski 
— tako sam se eto i sad uzbudio čitajući tu 
kratku bilješku o ovim Vendima. I bacim se na 
posao, da osvježim i pioširim ono, što sam ne- 
kada znao o Ljutićima i Bodricima, Soibima i 
Polabljanima, hrabrim bojovnicima, koji su se 
u staro doba širili prostranom zemljom između 
Sjevernog i Baltičkog mora pa do čeških gora i 
hvatali se u koštac s najjačim vladarom onoga 
vremena u Evropi, sa silnim imperatorom svetoga 
Carstva Rimskoga, Karlom Velikim. Protiv njih 
je on podigao »Limes Sorabicus«, Sorbenmark, 
protiv njih sagradio Blockhaus i čvrsti Burg, koji 
je po šumi Hamrne, sto ga je okružavala, dobio 
i nosi još i danas ime Hamaburg — Hamburg. 
Taj su kaštel ljuti Ljutici (»Wilžen«) razorili, no 
Karlo ga i opet podigao, osnovao u njem bisku- 
piju i povjerio njoj da upokori ono-, što nisu 
mogli mačevi, strijele i koplja! ... Tu je na hol- 


Slika desno : 

SELO JEETZEL BLIZU L U C H O W A 
u postojbini izumrlih Slavena 


štajnsko-meklenburškoj granici stajao grad 
Ljubice, današnji Liibeck, koji u ogromnoj svojoj 
većini i ne naslućuje, a i ne mari više da vidi u 
svom sadašnjem imenu te stare Liubice . . . Tu 
su vladali Dragoviti, Mistislavi, Pribislavi i po- 
državali otpornu snagu svoga naroda, dok u 
svojoj bezazlenosti, a ne slabosti, nisu i oni i 
narod klonuli pred organiziranim u svakom po- 
gledu nadmoćnim neprijateljem . . . 

Svega je toga dakako davno već nestalo, i ni- 
kome ne pada ni na pamet da mijenja tok isto- 
rije. No kako je svaka tragedija, pa i mala, 
dublja i od najveće radosti, tako- se i mene velika 
tragedija smrti jednoga naroda uvijek dublje 
doima i od najvećih manifestacija radosti živoga 
naroda, kome je i sama pomisao na smrt još 
nepristupačna i daleka... Zato me je i ona bi- 
lješka tako uzbudila i zato mi je najednom sijev- 
nula u glavi misao: kako bi bilo- da ja malo do 
njih »skočim«, da vidim tragove onoga, što sam 
čitao, da vidim, šta to znači: posljednji ostaci 
ostataka jednoga velikog naroda! Na sreću svi 
su izgledi bili tu, da će se ta misao doskora 
ostvariti. Kako sam kao- učitelj engleskog jezika 
imao privilegij, da se — kad su to> financijske 
prilike hrvatske vlade dopuštale — od'šetam na 
ferije u Englesku, da je pioučavam i nadopu- 
njujem svoje znanje jezika i britanskih prilika 
— odlučim, da ću prvom prilikom, a to je imalo 
doskora biti, vraćajući se iz Engleske preko 
Hamburga svratiti u Hanover i obići braću u 
Wendlandu . . . 

II. 

Tako i bi. Poslije dvomjesečnog boravka u 
Britaniji, u praznicima 1913. krenem kući i stig- 
nem u Hamburg. Odatle ću preko Luneburger 
Heide u »željkovani« Wendland! ... I mašta mi 
se razigrava i već se vidim u duhu -među njima . . 

Možda je još koji od onih 637 Wenda, što ih 
nabraja leksikon, živ! Možda ću ja biti taj sret- 
nik, koji će se pred venđskom, Ijubičkom ku- 
ćicom, u kojoj ću ja pronaći nešta posavskoga 
ili pokupskog (jer su to naši najslaVenskiji ti- \ 

povi), namjeriti na kakvog starog, bucmastog, 
simpatičnog Venđa sa širokim, plosnatim i frn- 
tastiim nosom, s lulicom u zubima i razgovarati 
s njima, makar i prekidano i mucavo, našim je- 

zikom ... I on će mi pričati, što je ođ svoga 
djeda čuo, kako su sva ta seta bila nekada nji- 
hova, naša, slavenska, a gordi se Nijemac šepirio 
samo po riterskim štosovima i ponijemčenim 
gradovima . . . Možda će se u njem probuditi, 
kad ga ja raspirim, osjećaj, da je on Slaven,, kad 
sazna, da -ima. milijune, j milijune braće, koja go- 
vore gotovo 1 isto, tako' kao, i on, pa ćemo nas. 
dvojica dižući svaki svoj Maas piva i kucajući se 
možda štogod' slavenskog i zapjevati! ... 

I sjedam u Hamburgu u vlak, koji će me preko 
Luneburga, ovećeg industrijskog, građa sjevero- 
istočnog Hanovera (poznatog u umjetničkom 
svijetu sa svoga »Luneburger Silberschatz«, naj- 
bogatije zbirke srebrenog stolnog pribora u 
Njemačkoj), odvesti glavnom berlinskom' pru- 
gom u Saltzwedel, Provinz Sachsen, a odande ću 
bumlerom u Wendland. 

Vrijeme je ugodno, konac kolovoza i nikako 
se ne osjeća nesnosna žega pasjih dana, koja u 
to doba drugdje vlada. Kud pogledaš, pružila se 
beskrajna, nedogledna, pusta ravnica. Čak i o 
suncu prelijeva se. nekako čudno i melanholično 
kržljava trava, iz koje tek ovdje-ondje provi- 
ruje po koje. isto, tako zakržljalo drvo. U zemlji 
smo Moora, i Geesta, močvara i suhe, neplodne 
zemlje oko njih. Na zapadu se ocrtava nekakva 
oblačna silueta, nešto 1 kao gora; i doista: to je 
ogromna šuma, die Gohrde, koja u relativno 
dosta znatnoj visini od nekih 150 metara (Liine- 
burg je 13. m nad morem) zaokružuje Wend- 
land.i rastavlja ga od prave Luneburške Heide. 

Već je okasno i znam, da đoveče ne ću stići 
na metu. Zato- silazim s vlaka u Uelzenu, gradiću 
od nekih 7 do 8.000 duša, na Ilmenau, pritoku 
Elbe. Prijeko od stanice je Bahnhofshdtel, u 
kome odsjedam. 

Dok sam se u svojoj sobici uredio, stiglo je 
već i veće i ja uđem u restoran, jednu neveliku 
sobu, na formu kakve bolje purgarske zagre- 
bačke gostionice. I da slika bude još bliža Za- 
grebu zaibruji mi već na vratima glasan i veseo 
razgovor, a odmah zatim i pjesma ovećeg dru- 
štva, što je sjedilo za dugačkim stolom duž zida. 
Gazdarica mi prilazi više veselo nego li službeno 
i iz razgovora s njome razafoirem, da se slavi 
»fest«, jer je dovršena nadogradnja hotela. 
Društvo 1 za dugim stolom jesu prijatelji i znanci 
domaćinovi. 

I jedva što sam se smjestio za stolićem vis-ž- 
viš od veselog društva i počeo razmišljati, što 
da tražim za večeru, a već je preda mnom pun 



tanjir pečene friške svinjetine, pa zdjelica krum- 
pira, pa zdjelica, krastavaca, pa zdjelica kuhanih 
jabuka "i čaša piva,! Mislim si: »landlich-sittlich« 
valjda je tu takav običaj, da iznose pred gosta 
sve, što imaju, i dam se na posao, jer sam od 
puta i šetanja bio baš ugodno gladan. A kad sam 
progutao' priličan broj zalogaja i zalio ih s ne- 
koliko gutljaja piva, počelo se moje »proma- 
tračko« oko opet otvarati i ja stanem promatrati 
društvo. I neka mi ti dobri pirgeri ne zamjere, 
ako se kad opet vidimo u životu — ja se 'U toj 
Germaniji nikada ne mogu oteti napasti da gle- 
dam ljude kroz naočale »Fliegenđe Blatter«! Pa 
tako i sada: i puna crvena lica bez brkova (pa, 
ako ćete, čak i 'bez obrva!) i vrlo unpasent odijela 
i ukočene, drvene provinclerske kretnje. Razgo- 
varaju bučno i još se bučnije smiju i sobom se 
sve ore uski i guturalni glasovi oporog »platta«. 
Nijemci, pa- Nijemci! Tako oni smatraju sebe, 
tako ih vidim i ja. Nikakovih osobina u »jeziku« 
i »običajima«, mada se iz društva svaki čas čuje 
ime Herr Vinski, koji kao da je centar društva. To 
je predmet zadirkivanja i prijateljskog peckanja 
cijelog društva, koji kao da daje građu za raz- 
govor i bez koga bi društvo bilo ili prepametno 
ili preozlbiljno t. j. — glupo. Uz njega se ističe 
i mladi Herr Lehrer, koji se vrlo ljubezno smije 
svačijoj primjedbi i dosjetki i čedno odbija od 
sebe burni aplaus., koji svaki put poprati njegovo 
pjevanje. 

No uza sve to, što sam, priznajem, pod utiskom 
spomenutih slika iz »Fliegenđe Blatter«, ironičan 
i pomalo zloban i što si uobražavam, da ih pro- 
učavam, — opet su mi u dnu duše simpatični i ja 
osjećam, kao da sam sve te ljude već negdje vi- 
dio i da sada s prikrajka promatram veselje na- 
ših, domaćih purgera! ... Je li to zato, što smo 
•mi s tim Nijemcima kroz vjekove dolazili u do- 
ticaj, s njima živjeli i toliko se miješali, da su 
nam oni i u općenju i zabavljanju i pjevanju 
bliži nego što su njima njihova braća Englezi ili 
Danci ili Holandezi — ili to ja vidim u tom dru- 
štvu potomke »Slavov« i osjećam u njihovoj 
blizini glas krvi?... 

Čak se i birtaš, dobroćudna kuljava lj'udeskara, 
bučno šali i vlada kao pravi domaćin, koji ima 
goste i sjeća me na jednog mog kuma, također 
debelog i također birtaša. Ili se možda debeli 
birtaši svi jednako- šale i svi liče na mog debe- 
log kuma? . . . 

Još nije bilo ni 11 sati i društvo se poslije 
svega toga veselja i galame, razbilo. Solidan 
svijet, pa ‘sam se zato 1 ja »povukao« u svoju 
sobicu. Tu sam u kolovozu legao na blazinu, do- 
bio za pokrivač perinu i znojio se, Gospode, kao 
pravi greŠnik, ali se ipak sjajno ispavao, u jutru 
rano ustao, obilno đoručkovao, za sve to gosto- 
vanje platio tek tri marke! Razlog za dvostruku 
simpatiju . . . 

Slika lijevo : 

STANKA ZA VRIJEME PLESA U GOSTIO- 
NICI U HANNOVERSKOM VENDLANDU 


Slika desno : 

SVATOVI U HANNOVERSKOM WENDLANDU 

Prošetam se njemačkim Uelzenom, a u 10 sati 
sjedam u.D-Zug, da se ođvezem m Salzwedel, 
otkuda ću na cilj. Heiđe se dakako nastavlja i 
dalje. Melanholična pustinja, pokrivena i obrasla 
nekakvom travom neodređene crvenkaste boje, 
a nad 1 njom ,se objesili tmurni oblaci, koje tek 
ovda-onda probija po koja sunčeva zraka. Ko- 
liko je Heide, i kad je suncem obasjana, nepri- 
jatna, sad je, kad je nebo pokriveno tmastim 
oblacima, tužna,' strašna, očajna i sva je sreća, 
da je put kratak, pa d'a se tako skraćuje i taj 
očaj. 

Poslije tri četvrt sata vožnje evo nas u Pro- 
vinz. Sachsen u domovini pravih, starih Sasa, 
Saksonaca, u Salzwedeln. To je živahan indu- 
strijski grad od kojih 10.000 stanovnika na ušću 
rijeke .Dumme u leetze. To je stari Sottvvedel, 
sjedište grofa Nordmarke; tu je Albrecht der 
Bar dobio leno od! Kajzera Lothara. 

Izlazim iz vagona. Širok peion, no ništa na- 
ročita. Ali čim sam se tek malo obazreo, da se 
orijentiram, oko mi zapne o bunar, na kome 
je pričvršćena ploča s krupnim, napadnim slo- 
vima: »Voda za piti« (ina ruskom jeziku). 

Da to nije kakova, »koncesija« Rusiji — pri- 
znanje, da je ovo nekada bio slavenski kraj, a 
liberalna Prosija potvrđuje to ovom tablom? . ... 
Ili? . . . Priznajte, da bi svako od nas zinuo, kad 
se ovako iznebuha nađe pred’ tom pločom, a 
glavđ mu se, ko moja, puši od Kochanai Vlaste i 
sličnih »utopija« . . . No poslije mlinulog snatrenja 
zbilja vas odmah pouči, što je to. Nije to pisano 
za domaće ljude, to je upozorenje iseljenicima 
iz Rusije i Poljske, koji ovuda prolaze, da se u 
Bremenu ili Hamburgu ukrcaju za puit u Ame- 
riku, Ovakve se, valjda, ploče nalaze na svim 
stanicama na d'ugoim njihovu putu, dok su se po- 
slovni, uslužni prijatelji tih očajnika poredali 
od iruske granice pa sve do Atlantika, smjestivši 
se u kojekakvim konačištima i sličnim gnijez- 
dima, gdje će sretnim putnicima »olakšati« put 
pružajući im sve moguće pogodnosti, da se što 
ljepše i ugodnije osjećaju na putu. U Bremenu 
su na primjer u iseljeničkom hotelu svi prozori 
ispunjeni kartonima s krupnim napisima: Piwo, 
Wino, Bodka, W6dka, kojima Herr Martens (ili 
kako.se već ti pauci zovu), koji je ovdje na zgod- 
nom mjestu razapeo svoju mrežu, privlači svoje 
goste, i ma da ne zna ruski, ni poljski, ni češki, 
ni serbski, toči im svoj Wein, Brantwein, Schnaps, 
Bie-r kao vino, vutku i pivo . . . 

Inače je Salzwedel čisto i uredno mjesto. Uza 
nj i kroza nj protiče leetze i kuće su uz rijeku 
položene vrlo slikovito. Ulice su taracane. Kako 
i svi ti nekadašnji viteški prnjavori ima i on 
svoju kulu — Karlturm. Znatni su mu i vašari, 
no u obične dane, a tako je i danas, pust je i pra- 
zan. Kako moj vlak ide tek poslije podne, pro- 
šetat ću se mjestom, da ga razgledam. Jedva da 
susrećem koju živu dušu. Na jednom se uglu ne- 
koliko bakica stislo u klupko i približivši glave 



živahno se razgovaraju. U drugoj ulici razgoro- 
pađio se nekakav djedička i bijesno se prepire 
sa suibesjednikom. Potomak Venđa? S neobuz- 
danom, bijesnom, nesređenom slavenskom krvlju, 
koja se uvijek protiv nekoga »bori«, jer je uvijek 
robovala?!... 

Ručam i opet u Bahnhofshotelu. Stol je pun 
gostiju, i mada se mnogi od njih po svoj prilici 
nisu nikada vidjeli, svi, koji pristupaju k stolu 
ili odlaze od njega, klanjaju se lakim pokretom 
glave i žele nam »Mahlzeit« — gesegnete Mahl- 
zeit, blagosloveni obrok! Ne sjećam se, da sam 
ikada čuo, da naša gospoda ili gospođe u ova- 
kovoj prilici, javno, ozbiljno i bez tobožne iro- 
ničke grimase, žele jedni drugima ono naše staro: 
»Bože blagoslovi! ... ili barem »Na zdravlje!« . . . 

III. 

Napokon ulazim u »vendski« vlak vicinalne 
željeznice. Već me i to prijatno draži, jer miriše 
po selu, po kraju, koji je dalek od varoške buke. 
U vagonu je tek nekoliko putnika. Vlak piskut- 
ljivo zazviždi d krene, isprva tromo, ko svaki 
vlak, no onda i dalje tromo i opet — tromo . . . 
Pa, hvala Bogu, ne žuri mi se, stići ću. Podilazi 
te osjećaj ugodnog mira, koji te čini dobrim, 
mekim ili te nekako nježno uspavljuje. No onda 
najednom od nekuda zabruji nešto, nekakav pro- 
mukli zvek, kao od kakve klepke, zabruji slabo, 
ali odmjereno, a onda sve jače i jače, no uvijek 
po tempu, odmjereno! Ponajprije ti to brujanje 
podraži malo živce, no onda ih počne pritiskati 
sve jače i jače, poput more, pa ih štipa, grize, 
sapinje. 

Šta je to? Pogledam suputnike — niko se od 
njih i ne obazire na to »nešto«, ne će dakle biti 
ništa osobita. I baš da je ništa: zvono, kojim ma- 
šinista zvoni, da rastjera s pruge ovce, krave i 
drugo blago! ... 

I sjetim se onih tobože šaljivih, -no pomalo i 
zlobnih pričica, što su se pripovijedale, kad je u 
jednom našem kraju prvi pokusni vlak »projurio« 
od početne do krajnje stanice pruge. Vele, da su 
ljudi, žene i djeca stajali, nesamo uz prugu, nego 
i na njoj, mahali rukama na vlak, cerekali se i 
kesiti, dok je na svakih par stotina koraka ka- 
kova krava ili »vo« zakrčio put ne znajući i ne 
osjećajući, kakvo se to čudovište valja spram 
njega, da ga zdrobi, ako ga »uvati«! I koliko je, 

kažu, blesavih pilića, pataka, gusaka i ostale ži- 
vad'i platilo svoju ne-evropejštinu izlažući se 
opasnosti takova sukoba! ... Pa kad bi to i bila 
istina, bilo je to kod. nas, na »Balkanu«! ... Ali 
ovdje, brate, u blizini Hamburga i Atlantika, u 
srcu kulture i pred široko otvorenim vratima 
svijeta — brekće zvono i tjera ovce, krave i vo- 
love (ne ću reći i — ljude!), da ih ne pogazi! . . . 
I to poslije toliko godina što ovuda juri! 

Scenerija se gotovo ništa ne mijenja, samo 
brežuljčići Gohrde, koji su mi prije zatvarali 
vidik prema istoku, sad 1 su mi na sjeverozapadu. 
Oni i njihovi ogranci gotovo sasvim zatvaraju 
Wendland od ostalog Hanoveia, pa bi to mogao 
biti lijep razlog, da se tu, u toj osami neizvrgnuto 
opasnosti jačeg .nadiranja sačuva to »Wendtswo«, 
kao što se sačuvalo »serbstvo« u močvarama i 
kanalima i ritovima, što ih Spreva stvara u sa- 
skoj i pruskoj Lužici . . . 

Moji su suputnici seljaci-varošani od prilike 
ono, što su naši paori po Sremu i Vojvodini i što 
je polu-varoški tip, koji se javlja po većim se- 
lima i u okolici Zagreba. Vidi im se po licu i odi- 
jelu, da su dobro stojeći, imućni. Govore tvrdo 
i oporo svoj »plat« i jedva se s njima sporazu- 
mijevam. Iz svega vidim, da su Nijemci . . . 

Napokon sam pred stanicom Llichow-Wend- 
land! ... Tu smo! Ovdje ću sići s vlaka, pa u lov 
na Vende! Luchow je već varošica od neko 3000 
duša. Nad krovovima mu se izdižu dimnjaci od 
nekoliko tvornica. Ulazim u mjesto. Utisak je 
vrlo prijatan. Lange Gasse je vrk> slikovita i 
upravo bogata bojama. Ceste i trotoari taracani 
sitnim čvrsto zbitim okruglim kamenjem kao- na 
Staroj Cesti ili u »gradu« u Bakru. A ulice mirne, 
mirne, gotovo puste. Ljudi, što prolaze, navlas 
su listi kao i u svakom drugom njemačkom gradu 
i govore njemački barem tako kao i u Hamburgu! 
Dućani su Handlungen, gostionice Wirtschaften 
ili Gasthauser . . . Nigdje ništa vendskoga, lju- 
tičkog, wilzenskog . . . Najednom se trgnem: 
»Wendisches Gasthaus!« — gostionica s tablom, 
na kojoj je krupnim slovima naštampano gornje 
ime. I letim unutra! 

»Wendisches Gasthaus! Hier wird wendisch 
gesprochen!?« pitam sav zadihan gostioničara. 

»O, nee, in der štat ništ, aber am land ja!« 
odgovara on. 

»Undl wie sprechen Sie?« 

»Dojč.« 

»Und wo ist, bitte, »am land«? . . .« 

»Am land« je Ieetzel, seoce nekoliko minuta 
hoda od Luchowa. Gotovo' poletim onamo! Pro- 
lazim mimo groblja i skočim da vidim imena na 
grobovima, kao što sam nekada u Pečuju vidio 
skoro sama hrvatska imena. A ovdje? . . . Poppe, 
Rathke, Merchow, Bbbcke, Paesow — no naj- 
veći dio Schulz . . . 

Evo me i pred Ieetzelom. Svuda naokolo lijepo 
obrađena polja, selo utonulo u gusto zelenilo, i 
ja sve čekam, kako će iz toga zelenila izviriti bi- 
jelo odjevena kakva Vlasta, ili će zasvirati u pa- 
stirsku frulicu kakav Mistivoj ili Prilbislav . . . 


I kao da će mi se san ostvariti! Iza jednog za- 
voja i najgušćeg zelenila pojaviše se preda 
mnom dvije ženske i jedna sredovjeka, druga 
mlada, lijepa, gotovo još djevojčica, obje u svi- 
jetlim, gotovo bijelim haljinama! . . . Kad 1 mi 
muški gledamo ženske, opažamo najprije, kakva 
su im lica; kad ih gledaju njihove sestre, opa- 
žaju najprije, kakve su im haljine! Ovaj put sam 
i ja gledao ženskim okom, jer su mi te haljine 
upale u oči: uzak, oko struka tijesan haljefca'k, 
bijele dugačke pregače, a starijoj na glavi nešto 
kao poculica iz petrinjske okolice! To su doista 
seljakinje, kakvih nisam vidio u ovim krajevima, 
ali kakvih sam, barem slično odjevenih, vidio i 
među Kranjicama i među Štajerkama i među 
Hrvaticama. One se već nekoliko koraka preda 
mnom klanjaju i pozdravljaju sa »Guten Tah!« 
i ja ih uljudno ustavi jam, da započnem razgovor. 
No kao i nekada sa senbskima Kmderfrauen u 
Berlinu udarim i ovaj put, nemetodički, »in me- 
dias res«: 

»Sie Sprechen wenđiseh, nicht wahr?« obra- 
ćam se starijoj. 

»Ja . . .« 

»Wendisich!? Wie heisst, bitte, das? — und 
das? . . . und das?« i pokazujem rukom. 

»Kopf, Hand, Auge, Nas. Schurtze . . .« 

»Und diese Miitze?« (ta tobožnja poculica). 

»Pappkappe.« 

»Das ist, a niehtwendisch, das ist deutsch!« 

»Ja, platt . . .« 

Dakle to je taj »wendiseh«! . . . Nikad ona u 
svom životu nije čula, što je to ruka, što noga, 
človek, zemja, njebo, ves, mjesto!... Njoj je 
wendisch i platt isto! To ime, nametnuto ime, 
kojim su Nijemci upopreko zvali sve svoje sla- 
venske susjede od Baltika do Jadrana, to »wen- 
disch« ostalo je eto tu kao neka mračna oznaka, 
da su omi, stanovnici toga kraja, nešta svoga, 
posebnoga, no to »svoje«, to posebno, oznaka je 
samo seljaštva — i ništa više! Ni ona ni njeno 
selo ne znaju dubljeg značenja toga imena! 
Varošanin ne govori vendski nego njemački, jer 
mu je »vendiš« oznaka prostog, seljačkog, Mun- 
darta, dok on zna govoriti i onako, kako se u 
knjigama piše i kako se u školi uči i u crkvi pro- 
povijeda. A te su dvije ženske predstavnice ne- 
čega, što je davno bilo, i nose ime, koje je ne- 
kada davno nešta značilo, no danas ne znači 
ništa! Što sam čuo od njih, čut ću i u njihovom 
selu — i gotovo se okrenem da se vratim. No 
onda se Ipak oprostim prijazno s njima i zahvalim 
im, pa krenem u selo da gledam, kad nemam više 
šta da slušam. 

Na tom zavoju, gdje smo se eto sreli, odvaja 
se od Reichsstrasse široka cesta, zasađena gu- 
stim krošnjatim stablima, a sa svake se strane, 
katkada i u povećem razmaku, poredale lijepe, 
čiste i prijazne kuće, okružene gustim zelenilom. 
To je ulaz u selo. Prva je kuća na početku sela 
Gastwirtschaft, i tu se na sreću upoznajem s jed- 
nim majstorom, koga vodi put u Wustrow i 
s kojim ću i ja onamo. Po mom govoru odmah 

poznaje, da sam »Oesterreicher« i ponosan je, 
što zna književno govoriti, a opet pomalo uživa 
i glumi, kad razgovara s birtašicom i gostima 
»vendiš«, a ja ništa ne razumijem. 

Došao md je ko> naručen, jer poznaje sav taj 
kraj, a prilično je i inteligentan, pa će mi mnogo 
toga bolje rastumačiti od samih seljaka-, koji 
redovno ne ibi. razumjeli smisla moga interesi- 
ranja za njih i koji (imaju prečih životnih briga 
nego da misle o Slavenima i panslavizmu. 

Prolazimo kroz selo*. Ulica je doista prstenasta 
t. j. u obliku polukruga stara oznaka praslaven- 
skih sela, pa tkao što se na početku sela odvo- 
jila od državne ceiste, tako se sad opet vraća 
na nju. 

Nijemci u ovim krajevima nemaju sela nego 
t. zv. Hof-ove t. j. kuća i posjed jednoga gazde 
nalazi se na okupu, a onda počinje posjed i kuća 
susjedova i tako to ide dalje. Vendska su pak 
sela prava sela i nižu se jedno do drugoga, sva 
na jedan kalup, sva odvojena od glavne ceste i 
sva utonula u isvom zelenilu. Prolazimo kroz Ne- 
ritz, Klemow, Doigow. Razočaran, a pomalo i 
ljut, što se tako (brzo rasplinuo moj san o Ven- 
dima, pripovijedam mome novom znancu, da su 
svi ti Ve-ndi bili Slaveni i da ih još ima u Nje- 
mačkoj, u Saskoj i Pruskoj, da tamo imaju svoje 
knjige i novine i da su srodni s Poljacima, Če- 
sima, Rusima i sa mnom, Hrvatom. On se tome 
ništa ne čudi ii »priznaje« sve to. Priznaje, da je 
ovaj svijet i danas drugačiji »fon den ibrihen 
Dojčen«, da .su im sela građena na drugi kalup, 
da imaju i druge običaje i nošnju, ali ne vidi u 
tom nikakvu nesreću, što su to danas dobri Ni- 
jemci. To, što se kod njih sačuvalo ime »vendiš«, 
to je tek nekakva mračna uspomena, koja danas 
ne znači ništa. Oni su dobri Nijemci i govore 
samo Njemački . . . 

U Klemovu mi moj suputnik pokazuje starinski 
Bauernhaus s visokim Giebelom, građenim od 
drvenih unakrst složenih stupića-, u obliku okvi- 
rića, koja su ispunjeni opekom. Pred kućom je 
Tenne (gumno), dok je u samoj kući ponajprije 
Diele (šupa), a iza nje tek stan. Oko kuće debela 
sočna trava, a sva Ikuća gotovo sakrivena u gu- 
stom svježem zelenilu voćaka i drugog drveća. 
Mladi 1 gazda, Vend, prijazna i simpatična lica 
smiješi mi se i muči se, da mi njemački protu- 
mači ono, što mi pokazuje, kad vidi, da ne ra- 
zumijem »vendiš« . . . 

Moj me znanac uvjerava, da je najljepše i naj- 
bogatije selo Sustriitz, i ponosno ističe, kako je 
u njem sve moderno, samo žali, da je izvan na- 
šeg puta — a ne zna, da ja žalim, što ne mogu 
da »vodim ono, -što je ovdje najstarije i naj- 
nemodernije! 

Oko 6 sati stižemo u Wustrow, selo-varošicu 
od nekih 900 duša, pravi »centar« vendstva. Sim- 
patično, toplo i intimno gnjezdašce s prijatnom 
Kirchengasse, u kojoj je svaka kuća drugačija, 
a cijela me ulica sjeća na stare nekadašnje pe- 
trinjiske Majdance, tamo oko Svete Kate, s nji- 
hovim »čardacima«, kojih je danas gotovo sa- 


svim nestalo. U selu je Wendisches Hof, koji 
se tako zove tek zato, jer se tako zove i Wend- 
iand. Kao što se u Sremu sve zove sremsko, 
mada više nema nikaikove veze sa starim Sir- 
miurnom . . . Ili — da nikome ne učinim krivo i 
da nikoga ne uvrijedim — možda ima u svim tim 
Wendisch Gasfhauzima i Hofima, pa čak i Mu- 
zejima ostataka i tragova nekadašnje duboko 
zapretane i- uspavane narodne svijesti, no u glav- 
nom to je danas tek jedna parada: jedan cimer, 
koji nikome ne smeta i nikome ne škodi, a čak 
pomalo dobij a i miris pruskoga liberalizma! . . . 



DVIJE VENĐANKE U SVEČANOJ NOŠNJI 


Ući ću dakle u taj Hof, -gdje ću pojesti por- 
ciju Kas (a ne sira ili syra), popiti čašu Bier (a 
ne piva ili piwa) i otići na stanicu, da se vratim 
u Sarzwedel, a odande u Berlfin . . . 

IV. 

I tako sam ja svršio sa svojim Wendland'om! 
Umjesto staroga Priibislava s lulicom u zubima 
našao sam doduše i Merechowa i Paetowa i Ja- 
gowu, no sve su to danas dobroćudni Nijemci, u 
kojima se uspavala, ili bolje ugasila vrela krv 
njihovih djedova. A svega- je drugog nestalo! 
Šta nije istrijebio germanski mač, to su pomogli 
učiniti svatovi, pa su se ženidbama izrađali gordi 
slavenski knezovi, dok su narodne mase, kme- 
tovi, bili robovi vitezova i grofova i prilagođi- 
vali se u borbi za opstanak njima. Proces star, 
ali još uvijek suvremen tamo, gdje jedan narod 
gospođuje, drugi služi. I koliko je još selo živo- 


705 


Počasna diploma 
Zagreb 1892. godine 
Utemeljeno 1849. god. 

ZAGREB 

KAČIĆEVA ULICA 5 
Telefon 35—69 


.HfT 

M. HEFERER UD. I Sin 

Izrađuje orgulje i harmonijume. Izvađa 
sve popravke i ugađanja najsolidnije 
i uz najumjerenije cijene. — Olakšice 
u plaćanju 

Veliko skladište glasovira i harmonijuma 


tarilo, nesamo tu nego i duž olbala cijele Labe, 
sve tamo do tridesetgodišnjega rata, a i dalje, 
dotle su se gradovi već utopili i dalje se utapljali 
u tom GermanStvu. I napokon je i seljak u zem- 
ljama, gdje je vladao princip, nesamo »Cuius 
regio illius et religio«, nego i »lingua«, — na- 
pokon je i taj seljak klonuo i podlegao. Žene su 
mu još sačuvale starinske svoje (bijele i, šarene 
krpice, ne Zbog silavenske svijesti, nego zbog 
običaja, a često i zbog ženskih kaprica, da budu 
drukčije odjevene od onih u drugim selima, dok 
on, seljak, ide danas u svatove s cilindrom na 
glavi! . . . 

I tako su se moje sanjarije o jednom našem 
starom svijetu, kojii je na umoru, razbile o krutoj 
zbilji svijeta, koji je već umro! Umjesto, makar 
i staračkih, posljednjih znakova života, preda 
mnom je najlbolmija tragedija jednog naroda, 
njegov grob! Nestalo je jezika, nestat će i na- 
rodne nošnje i vendskih kuća, a onda i posljed- 
njeg znaka vendstva — • limena! ... I svi ti -o w i 
i -i t z i bit će, kao što već i jesu, bolji Nijemci 
od Nijemaca sa najnjemačkijiim imenima . . . 

Nestalo je i najvećeg neprijatelja ondašnjih 
Slavena, Karla Velikog, i njegovih maraka, ne- 
stalo strašnog Gera, Ikoji se tamanjenjem slaven- 
skih knezova tako proslavio, da je postao na- 
rodni njemački junak i ušao u Niebelungenlied 
— ali je nestalo i Prilbislava i Vratislava, a tamo 
dalje uz Labu nestalo i Mioni i Kamenica i Bi- 
strica i ostali tek Wendland, Wendischer Kreis, 
ostao (u Meklenburgu) čak i Orden der Wendi- 
schen Krone (osnovan tek god. 1864.), ostali 
Meisseni, Chemnitzi, Feistritzi t. j. imena, koja 
danas u praktičnom životu više ništa ne znače! . . 

* 




Zbogom dakle, Wendlande, zbogom i ti, Labo! 
Nisi ti nikada bila »Allbiis«, kakoi su te zapisivali 
rimski geografi, koji su za naša imena imali isto 
tako začepljene uši, kao što ih imaju 1 danas nji- 
hovi potomci — no danas ti jesi Elbe! Umjesto 
Stare slavenske »rijeke«, od izvora do ušća, čije 
su neuređene Obale obrubi jivale vrbe i gdje su 
se oko Djevina (Magathaburga) skitali slavenski 
i avarski (!) trgovci, danas si ti dostojanstveni 
»Fluss, Stroni« s ograđenim obalama, a tvojim 
vodama klopoću kotači brodova, koji voze robu. 
od Hradeca i Ljitomjeržica na maloj Labi, pa sve 
do Altone i Kuxhavena na velikoj, ogromnoj 
Elbi! Ellbe si od Saske do Hamburga, mada si u 
svem svom toku i na svem tom ogromnom pro- 
storu bila tako dugo Laba, da su .i Nijemci za sta- 
novnike tvojih obala stvorili ime »Polaben«! 
Danas je tamo tvoje Slavenstvo umrlo i 1 mi više 
ni ne osjećamo strašnu tu tragediju tvojih obala, 
kao što nismo osjećali ni tragediju alpinskih 
Vinda od Vindobone i Salcpurka do Gradeca i 
Celovca, pa kao što valjda ne osjećamo ni tra- 
giku sadašnjosti, gdje nam pred očima umiru, 
dragi Gajevi i Slomšekovi Korutanci i Kremeniti 
Kurelčevfi Hrvati, pjevači jački .. . Među tim al- 
pinskim Vindima umrli su i Chrouati, koji su u 
doba, kad 1 je Fruška Gora bila framco Horim, i 
kad se kraj oko današnjeg Burgenlanda (Gra- 
dišća), u kome su valjda od vajkada živjeli Hr- 
vati, zvao Avania (!), živjeli na okuki Mure i ispu- 
njavali zemlju, gdje se danas širi istočni Salc- 
burg, južni Oesterreich i sjeverni Steiermark. 
Umrli . . . kao što evo i danas na pragu našem 
umire krv krvi naše, koju nam otuđuju u vijeku, 
u kome je valjda ostarjela i iživjela se i jedna 
od najljepših fraza, što je ikada pokretala svi- 
jetom: Libertć, Egalitć, Fraternite . . . 

U to dioba, dok si ti bila samo Laba, širila se 
na istoku od tvog izvora i stara Chrobat'ia, »das 
Land der schwarzen Kroatem« s gradom Craco- 
viom, dok su dolje na jugu u Hrvatskoj vladali 
Tomislavi i Krešimiri . . . Širila se najvećim dije- 
lom uz Vislu u ondašnjoj, a, hvala Bogu, i da- 
našnjoj Poljskoj. Na njenom se teritoriju i nje- 
govoj blizini još i danas nižu Iwoniczi, Kropiw- 
nice, Kamenice, protječu Bistrice; stoji tamo i 
Zabreh i Zabrzeg, kao što se šire i stoje i kod 
nas ovdje na jugu, gdje zagorski mužek-kumek 
još uvijek ide u Zaibreg, varoš za bregom, i ne 
brine se ni najmanje, što se gospoda muče i raz- 
bijaju glave da »ištunderaju, kaj bi to moglo 
biti za jeno ime, taj Zagreb... 

Zbogom, dakle, Elbo! Ne ostavljam te hladno- 
krvno, nego s neikom čudnom tugom u srcu, ali 
te ipak ne ostavljam sasvim! Krenutu ću odavde 
na istok, pa na jug, da opet pozdravim Labu, na 
čijim se Obalama još uvijek razliježe melanko- 
lično prebiranje frulke mladoga pastira Voj- 
tjeha i treperi zvonki glas miljušne Bojenke. A 
odande ću ponijeti tvoj pozdrav sestri tvojoj, 
pomalo još • uvijek primitivnoj 1 neobuzdanoj 
(kao i mi)' ali zato, hvala Bogu, još uvijek našoj, 
slavenskoj Savi . . . 

ŽENSKI 

O OHGOJU KĆERI 

Gospođa Anna Eleonora Roosevelt, 
žena sadašnjeg američkog predsjeđ'- 
nika napisala je nedavno članak »Ka- 
ko biih danas odgojila svoju kćer« te 
tu iznosi vrlo smione misli. Ona veli, 
da u današnjoj omladini kao zdrav te- 
melj za 'budućnost treba u prvom 
redu odgojiti, duševnu odvažnost, sa- 
mopouzdanje i sposobnost rasuđiva- 
nja Tjelesno je zdravlje uvjet život- 
nog uspjeha i sreće, a tu pomaže 
mnogo šport. Već od mladih dana 
treba djevojci priuštiti lijepe haljine 
i razne zabave, jer će ona to prije 
uvidjeti, da u tim vanjskim stvarima 
ne teži prava sreća i smisao života, 
pa da se. i bez toga može biti. Po 
mišljenju igđe Rooseveltove veoma su 
griješile pređašnje majke koje su na- 
stojale svoje kćeri modelirati prema 
sebi, umjesto da su im priznale pra- 
vo na vlastiti razvoj. Današnji život 
traži često od djevojke, da u poje- 
dinim situacijama samostalno stvara 
odluke, pa će učiniti ispravno samo 
onda, ako su joj roditelji dali da 
razvije svoju samostalnu ličnost. Mo- 
derna majka — tako misli gđa Roo- 
seveltova — mora nastojati, da, na- 
kon što je bila 15 godina majka, po- 
stane iza toga svojoj kćeri prijate- 
ljica i drugarica te da .joj to ostane 
cijeli život. Vidi se dakle po svemu, 
da je gđa Rooseveltova prava Ame- 
ričanka, koja odgoj mjesto na po- 
slušnosti osniva na slobodi i drugar - 
stvu. To je prilično daleko od našega 
shvaćanja, iako se ne da. poreći, da 
su te mislii zanimljive i značajne za 
današnje doba i za raspoloženje da- 
našnje omladine. 

KUĆANSTVO 

U DOBA UKUHAVANJA VOĆA 

Nekada su žene držale, da je uku- 
havanje voća, tako rekući, njihova 
građanska dužnost. Danas se tome 
na žalost ne podaje velike važnosti 
kao nekada. Troši se doduše mnogo 
ukuhana i sušena voda, ali ne do- 
maći proizvod nego đućanska i tvor- 
nička roda; Ukuhano voće je vrlo 
hranljivo, a domaćicama je drago- 
cijena rezerva za vrijeme, kad po- 
nestane na trgu svježega voća ili 
kad naprosto treba nečim ispuniti 
kakvu prazninu u obroku. 

Ukuhavajmo sami. Nikada 
se kupljene konzerve ne mogu pri- 
spodobiti sa domaćima. Ima doduše 
i odlične robe, ali ta je vrlo skupa, 
a ona, koja je po cijeni, nešto pri- 
stupačnija, sigurno se ne sastoji od 
samoga šećera i voća, kako je ozna- 

DOMAĆICE 

Voće i povrće uku- 
havajte u bocama 
,„W E C K“ 

R. P AS A R IO 

SVIJET 

čeno u reklami, nego ima tu raznih 
mješavina, kao saharina, želatine 
i t. d. — Svaka domaćica mora znati 
ukuhavati voće. To nije tako teško, 
kako se u prvi čas čini. Ne smijemo 
zaboraviti da velika tajna svih kuli- 
narskih uspjeha leži u spretnosti i 
točnosti, kojom se svaki i najmanji 
posao obavlja. 

Dobri recepti. Ne smijemo 
nikada pokušati da ukuhavamo »na 
sraću« ili prema kakvim nejasnim 
uputama prijateljice. Najprije treba 
da priskrbimo iskušane recepte od 
koje vješte domaćice, a naći ćemo 
ih i u raznim knjigama. Recepte 
treba da zabilježimo, jer pamćenje 
nije nimalo pouzdano, osobito u ko- 
ličini šećera, koja nije uvijek jed- 
naka. U mnogim se porodicama pre- 
davaju recepti iz generacije u gene- 
raciju i to dragocjeno iskustvo na- 
ših baka, sa raznim pribilježenim 
opaskama, ima za nas naročiti čar. 

Voće. Kod kupovanja voća ne 
smijemo štedjeti. Za ukuhavani e se 
kupuje samo najljepše, najbolje, ne 
prezrelo, sočno, zdravo i svježe voće. 

Posude i vatra. Najbolje je 
suđe, koje nije kalaisano i to ba- 
kreno ili iz aluminija. Kalaisano suđe 
daje konzervi ružnu boju. Vatra 
mora biti srednja i jednolična. Naj- 
bolje se kuha na plinu, jer se dade 
plamen lako regulirati. 

Kuhanje. Samo kuhanje treba 
neprestano nadjzirati. Treba paziti, 
kad počinje vreti, treba često mije- 
šati, da se ne zagori, i često gledati 
na sat. Što je manje šećera, to treba 
dulje kuhati, ali ako predugo ku- 
hamo, voće gubi fini ukus. 

U loncima. Dok je konzerva 
još kipuća, meće se u staklene ili 
porculanske posude. Posude moraju 
biti. potpuno č'ste i suhe i nešto ugri- 
jahe, da ne popucaju. Zatvorimo ih 
parafinom ili bijelim papirom, koji 
smo prije namočili u alkohol. Po- 
sude čuvamo u suhom i zračnom 
prostoru. 

Kompot od buća. Oguli čvrste, 
male buće i izreži. na male kockice. 
Metni ih u zdjelu i polij octom, u 
koji je primiješano polovinu vode. 
Buće moraju biti pokrivene tekući- 
nom, u kojoj stoje preko noći. Drugi 
ih dan metni na sito, da se ocijede. 
Zatim skuhaj šećer sa isto toliko 
vode, koliko je šećera, metni u vodu 
ocijeđene buće, komad vanilije i sok 
od jedne limune. Kuhaj ih tako dugo, 
dok postanu staklene, onda ih iz- 
vadi iz soka, metni u boce, a kad 
se sok malo ohladi, nalij ga na buće. 
Drugi dan zaveži boce. 

Voće u šećeru. Svježe očišćeno 
voće , (trešnje, breskve, kruške itd.) 
složi u veliku bocu. Međutim zaku- 
haj 1 kg šećera' u litri vode i dodaj 
žlicu salicila. Kad se ohladi, prelij 

Slika lijevo : 

UKUSNE JUTARNJE HALJINE 
Najpodesniji. materijal za lagane pijame ili 
jutarnje haljine, jest šareni kreton. U stilu su 
nešto kraći rukavi i uski struk. 



(JOOlSnJC DOBE IZ TKA- 
fllME DEYIf1E BOJE, KAO 
MUJM0V1JE HAlJIflE, 
KOSTIM IT.O. KUPIT ĆE- 
TE (IAjboljeujcomfikciji 

%l ’£Met x 

SAMO^UMOULIĆEVA J 

RAZGLEDAJTE MASE IZLOGE 


preko voća, dobro zatvori i ostavi 
nekolika dana na suncu ili zamotaj 
bocu u krpe i prekuhaj u apri. 

Pekmez od kajsija (marelica). U 
1 kg očišćenih kajsija dodaj 80 dkg 
šećera i pusti jedan sat stajati, onda 
kuhaj pol do tri četvrta sata. 

Pekmez od crnica. U 1% kg špi,- 
nanog šećera kuhaj 5 1 crnica pol do 
tri četvrta sata. 

Ukuhane kajsije ili breskve. Voće 
mora biti zrelo, ali još dosta tvrdo. 
Oguli i raspolovi breskve i kajsije 
oštrim nožem. Međutim skuhaj še- 
ćernu vodu <za 1 kg voća uzmemo 
1 kg. šećera i 7 dl vode) jedan dio 
voća stavi u vodu i pusti pol minute 
kuhati, zatim izvadi voće srebrnom 
žlicom i stavi u zdjelu, a u šećernoj 
vodi kuhaj drugo voće. Kad je sve 
voće skuhano, složi ga u boce tako, 
da izrezana strana bude prema dolje 
okrenuta, prelij šećernu vodu i pusti 
još 10 minuta kuhati. Kod kajsija 
možemo u svaku bocu metnuti još 
2 — 3 jezgre iz kaj sijinih košćica. 

I. M. 

KNJIŽEVNOST 

Dr. Dr. Kniewald: SVETA MISA. 

Treće izdanje, Knjige ka- 
tol'čkog ž ,vota, Zagreib 
1933. Cijena 3 Din bez pošta- 
rine (Od 50 primjeraka dalje po 
Din 2.50.) — Po- treći put dolazi ovaj 
priručnik za zajedn'čku liturgijsku 
pobožnost. Prema čednim počecima, 
kad je g. 1922. izašlo prvo izdanje 
ove knjižice, značilo je već drugo 
izdanje god. 1930. znatan napredak. 
Novo, treće njegovo izdanje nema 
samo da služi .za zajedničko molenje 
kod tihe mise, nego mu je dodan i 
naročiti dio za pjevanu misu s latin- 
skim tekstom i koralnim napjevima 
u modernim notama. Isto je tako u 
novom izdanju udešena i jutarnja i 
večernja molitva nesamo za zajed- 
ničku recitaciju, nego najveći dio na- 
pjevima, što su doneseni u modernim 
notama. Transkripcija koralnih me- 
lodija potječe od prof. Dugana, a 
transkripciju ostalih napjeva udesio 
je g. Matija Ivšić. Ovo novo izdanje 
imade i vrlo praktičnu ispovjednu i 
pričesnu pobožnost. Osim toga na- 
stojalo se udovoljiti želji, da ovaj 
priručnik uzmogne poslužiti i mi- 
nistrantima. Mnogi će vjeroučitelj i 
nadalje s velikom korišću moći ovaj 
priručnik upotrebljavati i kao po- 
moćnu knjižicu u liturgiji. 

Spomenica o četvrtom kon- 
gresu slavenske katoličke 
inteligencije, izdao Pri- 
pravni odbor kongresa, 
uredio Luka Perini ć, cijena 
20 din., naručuje se kod Kat. 
Đačke L i.,g e, Zagreb, Tren- 
kova u 1. 1. — Koncem mjeseca 
srpnja održan je u Poljskoj peti kon- 
gres slovenske katoličke inteligen- 
cije. Tom je zgodom stupila u pro- 
met knjiga s izvještajem o četvrtom 
kongresu, koji se prošle .godine odr- 
žao u Zagrebu uz učestvovanje de- 
legacija svih ostalih slovenskih ka- 
toličkih naroda. Na uvodnome mje- 
stu spomenice zagrebačkog kongresa 
nalazi se govor Msgra. dra Stj. Bak- 
šića o katolicizmu i slavenstvu, koji 
je upravio učesnicima kongresa. Za- 
tim slijedi, kronološki opis samoga 
kongresa i napokon glavni referati 
i predavanja..^ Vrlo su važna dva so- 
cijalna. predavanja: »Papina enciklika 
Quadragesimo anno i duh buržao- 
znoga komoditeta« (govorio Slove- 
nac Franc Terseglav) i »Naše soci- 
jalno djelovanje prema enciklici 
Quadragesimo anno« (govorio o. dr. 
Bonifacije Perović). Isto su tako zna- 
čajne dvije rasprave o nacionalizmu: 


Dlečja kolica 

željezno i mjedeno 
pokućstvo i t. d. 

U velikom izboru. 

Primaju se svakovrsni 
popravci brzo i jeftino 

E. FILIPČIĆ, ZAGREB, 

Tkaltićeva ulica 4 kraj Tržnice 


»Nacionalizam i katolički univerzali- 
zam« (govorio Poljak prof. Klemens 
Jendrzejewski) i »Katolicizam i na- 
cionalna ideja kod Slavena« (govorio 
Ukrajinac o. dr. Gabrijel Kostelnik). 
Čeh o. dr. Jan Ev. U riban iznio je 
»Karitativni rad katoličkog inteli- 
genta«, a .prof. Petar Grgeč »Značenje 
Hrvata u sklopu katolicizma«. Sve 
te rasprave od velikog su značenja, 
pa će s'igurno 'Zanimati, mnoge čita- 
telje, kojima knjigu najljepše prepo- 
ručamo. 

»Kruh nebeski«, peto izdanje, 
c i j e in a 15 d i n, naručuje se 
ko«d Hrvatskoga književ- 
nog društva sv. Jeronima, 
Zagreb, Trg Kralja Tomi- 
slava 21. — »Kruh nebeski« je naj- 
popularniji hrvatski molitvenik, koji 
je evo doživio i peto izdanje, iza ka- 
ko se raširio u naš narod u tristo hi- 
ljada prmjeraka. Molitve su uspore- 
đene s izvornim tekstovima tako da 
se u ovom izdanju nalaze u konačnoj 
svojoj redakciji; isto tako i pjesme. 
U tom molitveniku svaki vjernik na- 
lazi sve ono, što će moliti tokom ci- 
jele crkvene godine, napose pobož- 
nosti .prigodom glavnim sakramenata, 
misne pobožnosti te pobožnosti. na 
čast BI. Djevice i različitih svetaca. 
Molitvenik je ukusno opremljen i 
poslužit će svakome kao najbolji 
pratilac u crkvu Gospodnju, a i u 
pobožnom domu. Za novim se izda- 
njem upravo jagme župnici i kate- 
hete za svoje škole i društva, a stiže 
svakoga dana i veliki broj pojedi- 
načnih narudžbi. 


Čini se, 

da vi još nemate sviju knjiga, koje je 
izdala KNJIŽNICA DOBRIH ROMANA ! 
Naručujte još danas besplatni popis te kom- 
pletirajte što prije tu divnu zbirku romana u 
svojoj knjižnici I 


Ljeto i sunčanje su dva nerazdru- 
živa pojma savremenog čovjeka, ot- 
kad važi lozinka »sunce, svijetlo i 
zrak« za uzdržavanje zdravlja. Pre- 
komjerno i neoprezno sunčanje uz- 
rokuje često razne neugodnosti, po- 
najviše glavobolju i migrenu. Pro- 
tiv .glavobolje i migrene najuspješ- 
nije će vam pomoći Py ramidon 
t a -b 1 e t e »B a y e r«. Pyramidon ta- 
blete su samo one p**ave, koje imaju 
na omotima i tableti zaštitni znak 
»Bayer-ov križ«! 


»REKORD« 

Dječja kolica 

Kupujte najbolje uz ori- 
ginalne tvorničke cijene 
samo izravno kod 

»he koru« 

Tvornica Dječjih Kolica, Zagreb, Vlaška 68. Tel. 32-52. 

Tražite cijenik besplatan ! 


JE. Cl VAM POZNATO? 

1. Tko ;je »otac hrvatske po- 
vijesti«? 

2. Koja je građevina »zlatni mi- 
ljokaz, kojim Hrvati započeše svoj 
put u svjetskoj povijesti umjet- 
nosti«? 

3. Gdje su bila dva najvažnija hr- 
vatska umjetna zakletvena bratstva? 

4. Tko ,su malteški vitezovi? 

5. Što je karat? 

6. Odakle potječe tucet? 

7. Od koliko se glazbenih zna- 
kova sastoji japanska glazbena lje- 
stvica? 

ODGOVORI NA PITANJA IZ 
PROŠLOGA BROJA 

1. Na otoku se Mljetu nalazi 
drevna Gospina crkva-, posvećena 
Marijinu Uznesenju na nebo (15. 
kolovoza). Tu je sagrađen i bene- 
diktinski samostan. I crkva i samo- 
stan se nazivlju ( po narodnu ime- 
nom Gospe od Jezera, jer je ova 
lijepa građevina podignuta na uba- 
vom otočiću u draži Pračarici Ve- 
likoga Jezera, morskog zalijeva. 

2. Crkva se Gospe od Šunja na- 
lazi u istoimenoj uvali na otoku Lo- 
pudu. Rekbi, da ju je sagradio u 
znak zavjeta za spas od brodoloma 
Oto Visconti, talijanski plemić iz 
Milana., vraćajući se iz prvog kri- 
žarskog rata 1096. U crkvi se na- 
lazi naslikan i grb Viscontija: štit 
sa zmijurinom, koja proždire golo 
dijete. Crkva je po ovome grbu i 
dobila ime, jer se zmija talijanski 
nazivlje: biscia, biiscione, pa odatle 
pohrvaćene riječi: bišun, šunj. 

3. Gospa od Škrpjela je najglaso- 
vitije hrvatsko pomorsko Gospino 
svetište. Crkva je sagrađena na 
morskom grebenu (škrpjel) pred 
Perastom u Boki Kotorskoj. 

4. Američka je kiparica Harry- 
Payne Witney na. svoj trošak izra- 
dila ogromni spomenik u čast Hri- 
stofa Kolumba, 'pa ga postavila ne- 
daleko samostana svete Marije de 
la Ršbida u Palosu u Španjolskoj, 
odakle }e Kolombo zaplovio na. Za- 
pad. Spomenik je bio otkriven 21. 
IV. 1929. 

5. Kada je normandijski vojvoda 
Vilom g. 1066., nakon pobjede kraj 
Ha.stings-a, zavladao anglosaskim 
zemljama, razdijeli anglosaske po- 
sjede .među svoje Normane. Radi 
toga Anglosasi nazvaše normanske 
zemljišne knjige »knjige zadnjeg 
suda«. 

6. Prvi Evropljani, koji su se is- 
krcali na japansko tlo, bijahu Por- 
tugizk Ferdinand Mendez Pinto, 
Diego Zeimoto i Kristof Borrello. 
Pristali su po svoj prilici u luci Ta- 
neguzima. To je bilo g. 1542. 

7. Januarij je Hayasaka prvi do- 
maći japanski biskup. Papa ga je 
Pijo XI. dne 30. listopada g. 1927. 
posvetio za biskupa. M. T. M. 

T J B X I C E« 

uništava najsigurnije bez oštećenja 
namještaja, metalnih predmeta i tka- 
nina uz pismeno jamstvo poduzeće 

»CYAN« Boškovićeva 3. Telefon 23-29 

Z.CMTNI ŠTj 1I> 

Življaše nekoč čovjek tako velik i tako jaka 
izgleda, da ga se svatko preplašio, tko bi ga 
vidio. Služio je jednog slavnog kralja, kome se 
narod pokorno klanjao i pred kojim su 'bježali 
svi neprijatelji. Kralj je imao na dvoru jednog 
šal'jivdžiju, koji mu je pjevao svakojake vesele 
pjesme, a usto ibi pjevajući često izustio ime đav- 
lovo, a kralj bi se kao dobar kršćanin čuvšii to 
ime uvijek pobožno prekrstio. 

»Zašto radite tako, veličanstvo?« upita jed- 
nog dana svog vladara kraljev sluga, koji je bio 
poganin. 

»Kad 1 čujem đavlovo ime, prekrstim se, da mi 
u svojoj zlobi ne može naškoditi.« 

»Ako se ti dakle bojiš đavla, znači, da je on 
jači od tebe. Zato više ne ću služiti tebe nego 
đavla.« 

Ostavi sluga kralja i ode da potraži đavla. 
Išao je dugo i dugo i tražio, te se jednog dana 
namjerio na četu konjanika. Jedan od njih, koji 
je imao užasno izobličeno lice, piiđe mu i upita 
ga: 

»Kamo Ideš i što ovdje tražiš?« 

»Tražim đavla za svoga gospodara.« 

»Dobro, našao si ga, ja sam davao.« 

Tako odoše skupa. Prolazeći putem vidješe 
pred sobom jedan maleni križ. Kad vidje đavao 
križ, poče se tresti kao prut i stade bježati po 
brdima i dolinama. Sluga pomisli: 

»Ako se đavao boji ovako malena križa, znači, 
da je križ jači i moćniji od njega.« 

Tada uze križ i ponese ga sobom. Išao je i 
išao, dok se ne namjeri na jednog svetog pusti- 
njaka, koji ga pouči da ljubi Krista, koji je bio 
pribijen na križ sličan onome, koji je čovjek 
nosio sobom. I krsti ga. 

Otada je sluga nastojao da što bolje služi 
Krista, koji je zbilja jak, jer vlada ljubavlju. Ode 
da živi u šumi pokraj jedne velike rijeke i sa- 
gradi si na tom mjestu sirotinjsku kolibicu, da 
može u njoj prenoćiti i obraniti 'se od nevre- 
mena. Uvijek je sa sobom imao dugi štap, duga- 
čak kao i on, koji je bio gorostas. 

Na rijeci ne bijaše mosta ni čamaca. Mnogi 
putnici prelazeći preko nje, često bi se ugušili. 
Gorostas je stavio svoja široka leđa, svoje teške 
ruke i svoj dugi štap u službu putnika. Njegov 
rast je nadvisivao’ visinu vode, pa i kad bi rijeka 
nabujala i postala opasna. 

Jedne noći, dok stajaše u svojoj kolibici, vje- 
tar je strašno zavijao, a rijeka je jurila kao bu- 
jica, začu on među zavijanjem oluje sitan glas 
dječaka. Podiže se i posluša malo. Ponovo se 
javi onaj sitan glas, koji je zvao u pomoć. Izađe 
iz kolibice i vidje na obala rijeke maleno- djetešce, 
lijepo kao anđeo, koje je drhtalo u maloj bijeloj 
haljinici. Sitni glas je molio: 

»Djedo, nosi me odavle na drugu obalu!« 

»Sada, po ovom vremenu i s ovakom olujom?« 

»Da, upravo sada, dragi djede!« 


ZA DOBRU DJECU 
NAPISALA F. CASTELLINO 

»Ali, dijete Božje, rijeka je nabujala, ako nas. 
uguši?« 

»Ne će nas ugušiti. Nosi me, za ljubav Božju!« 

Čovjek uze djetešce u ruku, postavi ga na leđa 
i uđe u vodu. 

Voda je sve više bujala, a dječak je postajao 
sve teži. Što je čovjek išao dalje, voda je sve 
više rasla, a dijete postajalo tako. teško, da su 
se gorostasova leđa prigibala, a korak mu po- 
stao sve sporiji. 

Jedva je prispio na drugu obalu i odloživši na 
zemlju svoj teret pao sav iscrpljen na zemlju 
uz šapat: »Isuse!« On, koji je bio jak i otporan 
kao klada, šuštao je pod teretom djeteta. 

A dijete se prigne k njemu i šapne mu: 

»Kristofore!« (što znači: nosilac Krista). 

Gorostas podigne glavu: 

»Kome govoriš, mališu?« 

»Tebi.« 

»Ja se ine zovem Kristofor.« 

»Da, jer si nosio na leđima Isusa Krista.« 

Čovjeku zasta dah. 

»Zato sam ti. težio tako, jer si na sebi nosio 1 
cijeli svijet od mene stvoren.« 

Čovjek nije smogao riječi: zurio je u dijete i 
sav se tresao. 

»A da vjeruješ, da sam ja Krist, koji sam 
došao u tvoju kuću, ubodii svoj štamp u zemlju: 
sutra ćeš ga naći puna cvijeća i ploda.« 

Došavši k sebi od začuđenja čovjek potraži 
očima djetešce, ali ga više .nije bilo. Povrati se 
na drugu stranu rijeke i ubode svoj štap u 
zemlju. I dogodi se, što mu je ibilo rečeno: ujutro 
je štap bio pun cvijeća i ploda, sličnog datu- 
ljama. 

Tada klekne, prigne glavu k zemlji, iz koje je 
procvalo cvijeće, i iz njegova srca izvi se mo- 
litva, pjesma ljubavi, poniznosti i zahvale. 

Prošlo je nekoliko godina od tog dana. Kri- 
stofor je umro okrunjen mučeništvom sa smije- 
škom i Isusovim imenom na usnama . . . 


Zašto oglašulemo? 

Zato, jer želimo upozoriti sve one, koji imadu 
financijalnih briga, na organizaciju naših domaćih 
trgovaca - detaijista pod firmom: Prodajna 
Zadruga Detaljniji Trgovaca, Za- 
greb, Ilica 34, koia daje činovnicima, penzione- 
rima, privatnicima itd. Uredite za kupo- 
vanje robe uz mjesečnu otplatu i najso- 
Hdnije uvjete. — Od početka našeg poslovanja 
podijelili smo preko 20.000 kredita, što je sigurno 
najbolji dokaz, da smo stekli simpatije trošećeg 
općinstva. Ako se hoćete i Vi upoznati sa našim 
radom, posjetite nas, mi ćemo Vam rado i naj- 
diskretnije pomoći. Ako nemate vremena zahtije- 
vajte pismeno opširan prospekt, ili nas 
nazovite na tel. br. 5699 pa ćemo Vam isti 
odmah dostaviti. — Zabilježite si naš naslov i 
telefonski broj, možda ćete danas sutra trebat^ 

Među prijateljicama. Da se pre- 
krati vrijeme, ogovaraju se susjedne 
prijateljice. Šta b ; se drugo i radilo? 

»Gospođa Popović?! Ta ostavite, 
ne govorite mi o njoj. Ja je poznajem 
bolje nego išto ona sama sebe po- 
znaje!« 

»No, no, gospođo Jovan oviić, vi 
baš pretjerujete!« 

»Pretjerujem? Ni najmanje. Eto, 
ja znam vrlo dobro, da je ružna, i 
znam, koliko je užna, a ona toga ne 
zna!« 

Gluhi. »Je li j oš živ stari gluhi 
Mate?« 

»A šta! On je tako gluh, da je pre- 
čuo, kad mu je tukla posljednja ura!« 

Kod fotografa. »Č me mogu slu- 
žiti, gospođo?« 

»Povećat ćete mi ovu fotografiju, 
ali usta ne smiju nipošto biti veća 
nego što su na ovoj slici.« 

Protest u pravo vrijeme. Muž (sjedi 
kod kuće povezane noge): »No još 
ćeš se, draga moja, usuditi da mi ka- 
žeš, da sam slab muž! Već ima mje- 
sec dana, da svako veće proboravim 
kod kuće.« 

Protuslovlje. Župmik svojem župlja- 
ninu: »Vjerujte mi, dragi Petre, da 
je piće vaš najveći neprijatelj.« 

»To je istina, ali vi ste rekli, đa 
neprijatelje trebamo Ljubiti.« 

»Istina, ali ne - — uništavati.« 

U gostioni. »Za Boga miloga, ka- 
kav je u vas tek!« 

»To nije ništa., tek kad bi me vi- 
djeli jesti, kad sam negdje pozvan.« 

Kućegazda. »Gospodine Miimiću, 
kroz naš strop pada kiša. Koliko će 
to. još potrajati?« 


Emancipirajte se 

od inostranih proizvoda, u 
tome leži Vaš patriotizam 

DINARA 6*- 

SALVODONT 

pasta za zube, bijeli zube, odstranjuje 
I rastapa zubni kamen. — Proizvodi : 
Drogerija SALVATOR 
Zagreh, Ilica 61 — Vlasnik M. F. J. Segedl 
Kod narudžbe od 12 tuba uz izrezak 
ovog oglasa cijena tubi Dinara 5‘— 

»Mene pitate? Zar sam ja vremen- 
ski prorok?« 

Svemu se dade pomoći. »Što, ta 
ne ćete mi valjda računati sto dinara 
za nekoliko sekundi što ste mi jedan 
zub vadili?« 

»No, ako baš želite, drugi ću vam 
vrlo polagano vaditi.« 

Pokusno vrijeme. »Gospodine Šu- - 
liću, od -danas ćete preuzeti na ku- 
šnju ručnu blagajnu, i ako budete 
radi nečeg u đvoumici, posegnite na 
policu za knjige i) pogledajte u — 
kazneni zakonik!« 

Samilost. »U posljednjih pet go- 
dina sam jednom svom prijatelju po- 
mogao triput da se podigne.« 

»To nije ništa! Sinoć sam ja je- 
dnom svom prijatelju, dok smo išli 
kući., pomogao četrdeset puta da se 
podigne.« 

Točnost. »Pijetao, kojeg sam sinoć 
kod vas jeo, neprestano me je uzne- 
mirivao u želucu. U tri ujutro sam 
se probudio radi njega.« 

*Da, to je upravo njegovo vrijeme! 
Svakog dana točno u tri je budio.« 

Istina. Nasredin, 'turski šaljivdžija, 
hvalio se pred svojim prijateljima: 
»Iako sam star, ipak od one jakosti, 
koju sam imao u mladim danima, ni- ' 
sam ništa izgubio.« 

»Kako možeš to tvrditi?« 

»Na mojem dvorištu leže velike 
ljestve, koje, kad sam još bio mlad, 
nisam mogao pomaknuti.' Danas sam 
se mučio do znoja i — gle: ljestve 
se nisu makle kao ni prije.« 

Škot i njegova zaručnica. Škot je 
imao sastanak sa zaručnicom. »Kako 
je bilo?« pitali su drugi dan. 

»Četiri šilinga,« odvrati on. »Više 
nije imala kod sebe.« 

Dovoljno. On: »Ti me ljubiš samo 
onda, kad ti je potrebno noVaca.« 

Ona: »Zar ti nije dovoljno?« 

Kod ženidbenog posrednika. »Re- 
cite mi, da li dama znade kuhati?« 

»To se razumije! Pitanje je samo, 
da li ćete htjeti jesti, što vam ona 
skuha.« 



Za svoju djecu odmah naručite 

„MACU MLADOST" 



— Halo, draga. Ivko! Oprosti, mo- 
rala sam prekinuti razgovor, jer me 
je zvao Cvjetko. Bježi, molim te, na 
mukama sam: Jasnica mi ima tem- 
peraturu, negdje se prehladila. U 
krevetu joj je vruće pa je vrlo ne- 
mirna. Liječnik nas uvjerava, da ne 
će biti zla, ali ja sam svejedno vrlo 

zalbr'nuta Cvjetko je imao u 

planu putovanje na more, ali. ga je 
odgodio, dok se maloj ne poboljša 
zdravlje... Jest, jest, čitala sam u 
»Obitelji« o novom hodočašću u Rim. 
Morat ćemo poduzeti neku akciju, 
da i od naših znanaca nekoga opre- 
mimo na taj put. Ta. mi moramo ima- 
ti u svim stvarima naše »Obitelji« 
neko' d'rektno ili indirektno učešće. 

Zar ine? Nego čuj, ja sve do juče 

nisam dospjela pročitati novi roman u 
»Obitelji«, koji se zove »Pod jarmom 
fakira«. Pa sam ga juče uhvatila i 
svega od početka pročitala. Ali znaš, 
da je prekrasan, vrlo zanimljiv i na- 
pet. Ja mislim, da mora svak biti 
s njime zadovoljan, jer i po sadržaju 
i po načinu pričanja pogađa pravi 
ton. Zar ne? * . . . Nisam te htjela zato 
mučiti, ali ako dođeš, Jasnica će se 
silno veseliti. A i menii će biti ugodno 
tvoje prisustvo. Pa ti se baviš i ne- 
kom kućnom medicinom, pa ćeš nas 
valjda štogod savjetovati . . . Dobro. 
Čekamo te, draga /Ivko! Do viđenja! 

DOBRIJANOV ŠEŠIR I DUGONJA 



U sjeni, nam sjedi čika 
i cigaru svoju puši, 
-oznojeni njegov šešir 
do njega se eno suši. 


Iz daljine dugi čovo 
polako ise- k čiki vuče 
i sprema se da mu nogom 
oznojeni šešir 'tuče. 


Ah jao! .Šešir stoji . 
na željeznom nekom stupu, 
pa od bola, dugi čovo 
svalio se tu n<a klupu. 


I dok drži bolnu, nogu, 
naš ‘ se čika' slatko . smij e, 
iićk kiići‘, a za njime 
iz cigare dim se vije... 





Mala tableta - 


i 


I 



ali nedostiživo djelovanje. 
Samo prava tableta jamči 
za brzo djelovanje kod 
glavobolje i migrene. Ne- 
ma Pyramidona bez Bayer- 
ovog križa na omotu i ta- 
bleti. 


TORBICE 

Fuzy-Kovoezi 

u 8 vim veličinama 

TOBBE U SPISE UKTEHTASEi, 8Cy£A8SE. TORBICE 

za dame i sve vrsti kožnate robe 
Sada : 

Nova zgrada Zaklade, 

ugao Ilice i baruna Jelačića. 


VAŠA DJECA 

će doskora opet u školu, pa se već sada 
odlučite, da im osim školskoga štiva 
pribavite za novu školsku godinu dobro 
odgojno i zabavno štivo, koje daje 

,,M a 1 a Mladost 44 

dječji ilustrovani mjesečnik. — Izlazi sva- 
kog mjeseca školske godine. — Pretplata 
samo 10 dinara 

UPRAVA „MALE MLADOSTI 1 ' ZAGREB 

Trg Kralja Tomislava 21 


MODA 


Ljetne tjalfine 
za djevojčice 

Djeii treba najviše priuštiti, da 
se naužiju ljeta, zraka i topline. 
To je za njihovo zdravlje. Mnogo 
se tu dade postići ljetnim dječjim 
haljinama, za koje iina bezbroj 
mogućnosti u izboru laganih tka- 
nina i materijala. Ovdje su na slici 
tri uzorka ljetnih haljina za dje- 
vojčice, međutim sve tri imađu 
tu pogrešku, da su ipak nešto pre- 
kratke, a i rukavi bi mogli biti 
duži. Prva haljinica s lijeva je 
iz svijetlomodre pamučne panarne 
bijelo -crno išarana, sa bijelim 
ukrasima oko vrata i rukava te 
sa crnim kožnim pasoin. Druga 
haljina (u sredini) crveno -bjelo 
išarana haljina s volanima na suknji 
i na leđima i crvenim ukrasima 
oko vrata i rukava. Treća ha- 
ljina (desna) je svijetlomodre boje 
s naborima odozgo prema dolje 
i s tamnije modrim ukrasom oko 
vrata i rukava. 



ŠAH 

Problem broj 32 


J. Scheel, Slemdal 



Bijeli matira u tri poteza 


KALENDAR 


DANICA 

xa godinu 2934 . 


Izišao ! Cijena 10 Din. 


Veliki izbor otomana, madraca, fotelja itd 

JOSIP ONDRUŠ 

tapetar* i dekorater 

Zagreb, Frankopanska 5, Tel. 61-09 


ZNA 1 £ £1 SAVJETA? 


Domaći lijek proti malariji. Obolio 
sam od malarije. Negdje sam prije 
više »godina čitao za zgodan domaći 
lijek protiv te 'bolesti, ali ne sjećam 
se više gdje. Da li ! b’ mi koji čitatelj 
»Obitelji« znao savjetovati dobar do- 
maći lij ek? Obrtnik 


Za svoju djecu odmah naručite 

„MACU MLADOST 44 


najljepši dječji časopis ! 



kao i ostalo željezno po- 
kućtvo kupujete najbolje 
i najjeftinije kod proiz- 
vađača 

FILIP BAUMA ZAGREB 
Ulica Ivana Dežmana 1 

(Prolaz u Tuškanac) 

T e 1 e f o n b r o j 83-60 i 53-46 


Ilustrovani tjednik „Obitelj* izlazi svake nedjelje. Pretplata 30 Din na tri mjeseca, za inozemstvo 3 dolara godišnje. Pretplata se plača unaprijed . 
Rukopisi se ne vraćaju. „ Obitelj * izdaje Konzorcij Kuća Dobre Štampe. Za izdavača i uredništvo odgovara Dr Josip Andrić, glavni urednik „ Obitelji “ 
Zagreb, Trenkova 1. Adresa uredništva i uprmve „Obitelji*: Zagreb, Trg Kralja Tomislava 21. Telefon 54-17. Ček. rač. pošt.šted. br. 33.536. 
„ Obitelj * se tiska u Tiskari Narodnih Novina u Zagrebu. Za tiskaru odgovara V. Kirin, Zagreb, Deželićeva ul. 2. 




IZ ŽIVOTA / RADA NAŠIH DILETANATA 


MALI DILETANTI U ZAVODU 
SESTARA MILOSRDNICA 
U NOVOJ GRADIŠKI 

Naši čitaoci će se sjećati, kako smo lanjske 
godine opisati -blagoslov i otvorenje novog za- 
voda časnih sestara .milosrdnica u Novoj Gradiški. 
Otada su u tom zavodu sestre milosrdnice ra- 
zvile već vrlo lijepo i uspješno djelovanje. Sla- 
veći prvu godišnjicu svoga rada priredile su sa 
svojom djecom vrlo uspjelu priredbu. To je bilo 
dne 10. i 11. lipnja u dvorani samostana sestara 
milosrdnica sv. Vinka. 

U ovom zavodu smješteno je dječje obdanište, 
privatna stručna škola, a mogu učenice učiti gla- 
sovir i strane jezike. 

(U navodu postoji i konvikt za djevojčice, koje 
polaze u državnu gimnaziju. Hrana je izdašna, do- 
bra i izdrava, prostorije su zračne i lijepe, odgo- 
varaju svim higijenskim zahtjevima. 

Djeci stoji na raspolaganje igralište 1 vrt. 

Pobliže upute i prospekt daje uprava zavoda. 
Upozorujemo na ovaj vrijedni zavod sestara mi- 
losrdnica sve naše čitatelje. 



MALI PREDSTAVLJAČI U OBDANIŠTU ZAVODA SV. VINKA 
U NOVOJ GRADIŠKI 



MALI OLUMC1 IZ ŠALJIVE IORE „USTANAK NA ŽABU- MALE P RED STAV LJAČJCE IZ O.LUME .ZVJEZDANA HALJINA- 



ČLANICE DJEVOJAČKOG DRUŠTVA U PRELOGU POD 
VODSTVOM VJEROUČITELJA JEZERNIKA 
priredile su 4 i 5 lipnja uspjelu predstavu „Mučenice Kristova, oprosti ml!" 


BOŽICA KOHARIĆ'lZ SUŠAKA 
kao predstavljačica u glumi „Moć ljubavi" 

